Resepi Donut Ball 2 Bahan Tak Payah Uli. Simple & Gebu Sangat!

RESEPI DONUT BALL MUDAH DAN GEBU, CUMA GUNA 2 BAHAN JE
Mesti ramai antara kita suka makan donut tapi malas nak menguli dan tunggu adunan tu naik semua kan?

Sebagai alternatif, anda boleh cuba buat donut ball yang sangat mudah ni.
Cuma guna 2 bahan saja tau!

Jom tengok resepi donut ball yang dikongsikan oleh Reha Rahma di Facebook Masak Apa Hari Ni (MAHN).

Resepi Donut Ball 2 Bahan
Donut ball 2 bahan untuk kudapan anak-anak dan mak mereka sekali!
Inspirasi resepi ni dapat dari Facebook juga.
Alhamdulillah menjadi gebu dan lembut. Sedap sangat!
Bolehlah cuba ya.
Bahan-bahan
1) Yogurt perisa asli 1 cup (130g)2) Tepung naik sendiri 3/4 cawan Gandakan sukatan jika nak masak lebih. Cara-caranya ada di setiap gambar di bawah.
Cara-cara
LANGKAH 1
Sediakan 2 bahan ni.
Saya guna 3/4 cawan tepung naik sendiri dan 1 cup yogurt asli 130g.

LANGKAH 2
Campurkan dua bahan tadi

LANGKAH 3
Macam ni jadinya tekstur adunan tu.

LANGKAH 4
Masukkan dalam piping bag macam dalam gambar ni.
Kalau tiada piping bag boleh guna plastik bungkus makanan saja.

LANGKAH 5
Gunting hujung piping bag agak-agak saiz comel-comel gitu.
Masukkan seketul demi seketul ke dalam minyak yang telah panas, goreng dengan api sederhana.
Boleh angkat bila dah nampak warna keperangan.
Api jangan kuat sangat ya, donut ni cepat ja masak.
(Lupa ambik gambar masa tengah goreng tu).

LANGKAH 6
Akhir sekali golek-golek dengan gula kastor masa donut tengah panas lagi.
Guna gula aising pun bole.
Macam nilah kejadiannya nanti.

Inilah rupa tekstur dekat dalam tu.

Baca juga: Teknik Salut Tepung Untuk Dapatkan Ayam Goreng Extra Crunchy, Kulit Keriting!
Kelembutan dan kegebuannya memang puas hati!
Simple sangat nak buat donut ball ni kan?
Tukar Yogurt Dengan Susu Segar Pun Jadi!
Rata-rata ramai yang suka dan teruja nak cuba resepi baru ni.

Malah, ada juga yang berkongsi bahawa mereka dah cuba tukar yogurt dengan susu segar. Tetap menjadi elok je.

Yelah, mana tahu tak ada yogurt dekat rumah kan.. Bolehlah cuba guna susu juga.
Cuma guna 2 bahan je…. Insha Allah menjadi elok je tanpa tambah bahan lain dah.
Selamat mencuba.
(Kredit resepi & gambar asal: Reha Rahma)


Lebih 11k Shares, Resepi Donut Dark Coklat Arang ‘Gerenti’ Sedap!

Sebelum ini viral di media sosial donut red velvet dan rata-rata warganet mencuba resepi yang dikongsi di laman Facebook. Selain donut red velvet, viral juga donut ‘hitam’ iaitu dark coklat arang seperti perkongsian Che Azawimie Che Zahari di laman Facebook dan menerima lebih 11 ribu perkongsian. Jom cuba resepinya di bawah.
Baca juga: Resepi Viral Donut Pandan Gula Melaka, Lembut & Lemak Berkrim!

LEBIH 11K SHARES, RESEPI DONUT DARK COKLAT ARANG GERENTI SEDAP

Hitam bukan sebab hangit tau, hitam sebab menawan. Mula-mula buat sikit je nak buat rasa-rasa. Menyesal pula sebab sedap sangat.

Bahan-bahan:

1kg high protien
12gm dry yeast
1tbsp gula kastor
1stp salt
1tbsp shortening
1tsp k-fine
Susu uht secukupnya
Pewarna hitam
2tbsp coco powder
1tsp serbuk arang @ charcoal powder
1tsp capucino paste

Cara penyediaan:
1. Masuk semua bahan ke dalam mesin. Uli sehingga menjadi doh.
2. Rehatkan dan biar doh kembang. Bentuk bulat seperti donut dan goreng menggunakan api kecil.

3. Goreng sehingga masak. Jangan terlalu lama. Angkat dan sejukkan. Boleh salut dengan gula castor dan susu tepung.
Selamat mencuba! Sedap dijadikan juadah minum petang bersama keluarga tersayang.
Sumber: Facebook Che Azawimie Che Zahari


Cara Buat Donut Gebu Gebas Guna 4 Bahan Je

Donut merupakan antara juadah kuih muih yang menjadi kegemaran ramai terutama anak-anak. Bila dah nak masuk fasa PKP secara full lockdown nanti, pasti ibu semua sedang memikirkan menu harian serta menu minum petang di rumah kan? Jadi, buat anda yang teringin nak makan donut gebu gebas macam di kampung, jom kita cuba resepi ini.
Cara Buat Donut Gebus
Anak-anak request.. donut gebu gebas hanya guna 4 bahan je. Rangup diluar, lembut di dalam.. buat banyak-banyak untuk  difrozen kan..senang bila nak makan tinggal goreng dan letak topping je. Husband kata boleh buat jual.

Bahan A

•Yis Mauripan (1paket)

•Susu Pekat (2sudu)
•Air suam
•Sedikit garam
Bahan B
•Tepung Gandum
•Marjerin
CARA BUAT DONUT

1. Bancuh yis mauripan dalam air suam. Jangan panas sangat, nanti yis tak naik. Tambah susu pekat 2 sudu besar. Masukkan sedikit garam. Tunggu sehingga yis naik & berbuih.
2. Tepung gandum digaul bersama marjerin. Jangan letak marjerin banyak-banyak.. Agak-agak je..dah gaul, masukkan bahan A, tambah sedikit air sehingga jadi doh..
3. Tunggu sehingga doh naik, lepastu boleh la buat bentuk bulat-bulat atau guna acuan donut. Goreng dan toskan minyak kemudian letakkan topping mengikut citarasa sendiri.. Gula [email protected]/choc rice.
Selamat mencuba.
Sumber: Eti Nur Syafiraa


Resepi Donut Kampung Red Velvet Viral, Lembut Sampai Ke Malam!

Nampak mudah tapi sebenarnya susah untuk menghasilkan donut red velvet yang menjadi trend di media sosial. Antara masalah sering terjadi sudah tentunya donut keras kejung dan mengecut selepas digoreng. Pasti kecewa terutamanya jika anda baru pertama kali mencuba membuat donut kampung.
Bagi mengelakkan rasa kecewa donut tidak menjadi, apa kata anda ikut sahaja resepi perkongsian Puan Hana di laman Facebooknya. Uli guna tangan tetapi hasilnya lembut sampai ke malam!

Baca juga: Tips Goreng Sosej Tak Kecut & Kedut, Memang Elok Kejadiannya!
RESEPI DONUT KAMPUNG RED VELVET, LEMBUT SAMPAI KE MALAM

Donut kampung je tapi ditambah perisa red velvet. Cara mudah untuk membuatnya hanya dengan ulian tangan. Boleh menghasilkan anggaran 10 ke 12 biji donut mengikut kesesuaian acuan atau besarnya bebola doh.

Bahan-bahan:

*2 cawan tepung gandum
*1 sdb gula
*1sdb susu tepung
*1/2 sdb margerin
*1 sdt yis kering
*Secubit garam
*1 sdt pewarna red velvet emulco
*1 sdt serbuk koko
*1/2 cawan air lebih kurang
1/2 cawan gula kaster

Cara penyediaan:
– Masukkan semua bahan bertanda (*) ke dalam 1 mangkuk besar.
– Sebatikan dan uli sekitar 10 minit. Rehatkan selama 5 minit.

– Boleh dibentuk menggunakan acuan atau dibuat bebola.
– Biar naik sekitar 20 minit dan panaskan minyak dengan api sederhana.
– Masukkan donut tadi. Goreng 1 minit di setiap bahagian.
– Angkat dan terus sadurkan dengan gula kaster atau susu tepung.

Memang lembut sampai ke malam dan sesuai dijadikan hidangan minum petang. Selamat mencuba!
Sumber: Facebook Hana Hana


Resepi Baby Cakoi & Donut Gebu, Dah Sejuk Pun Tetap Tak Liat!

Antara menu hidangan minum petang biasa dibeli di luar sudah tentunya donut dan juga cakoi. Makan panas-panas memang sedap dan dicicah pula bersama kaya atau kuah kacang tetapi bila beli di tepi jalan, ada kalanya cakoi mula liat dan sejuk.
Jadi, apa kata anda buat sahaja sendiri baby cakoi dan donut di rumah. Confirm sedap, rangup dan tak liat walaupun sudah sejuk. Resepi yang dikongsi oleh Missz Amira mudah sahaja, rugi kalau tak cuba!

Baca juga: Resepi Sos Steamboat Pedas Manis, Memang Terangkat & Padu!
RESEPI BABY CAKOI & DONUT GEBU, DAH SEJUK PUN TETAP TAK LIAT

Baby cakoi & baby donut lembut sampai ke malam. Buat kecil-kecil senang anak-anak nak makan. Sedap sangat!

Bahan-bahan:
Langkah 1

3 cawan tepung gandum
2 sb majerin
1 sk garam

– Campur semua dan gaul sampai jadi serbuk roti (macam dalam gambar)

Langkah 2

1 cawan air suam
2 sb susu pekat
1 sb gula
1 biji telur
1 sb yis

– Campur semua kacau sebati dan terus masukkan ke dalam tepung tadi.

– Uli sampai sebati macam dalam gmbr. Doh memang lembik sedikit jangan risau. Nanti dah kembang doh akan lebih gebu dan senang dibentuk. Biarkan naik/kembang 2x ganda (bajet masa 30mnt/40mnt/1 jam). Bila dah naik/kembang tumbuk-tumbuk doh tadi untuk keluarkan angin.

– Untuk elak melekat pada tangan gunakan tepung gandum untuk bentukkan baby cakoi dan donut.
– Baby cakoi – gelek-gelekkan doh atas papan bagi panjang dan p0tong ikut saiz yang kita nak kemudian kepitkan antara dua.
– Baby donut – bulatkan doh kemudian tekan leper dan tekap menggunakan penutup botol/nozel.

– Biarkan naik/kembang 2 kali ganda (bajet masa 30mnt/40mnt/1 jam) refer pd cuaca/yis/doh. Panaskan minyak. Pastikan betul-betul panas. Goreng gunakan api kecil serdahana.

Sedap dan gebu! Selamat mencuba..
Sumber: Facebook Missz Amira


Resipi Donut Susu Viral Berlemak Yang Super Gebu, Buat Sendiri Lagi Puas Makan!

Donut merupakan makanan kesukaan anak-anak kerana disaluti gula dan sesuai juga dimakan bersama coklat cair. Selain donut gula, anda juga boleh memcuba donut susu seperti yang viral di media sosial sekarang. Rasanya memang sedap dan lemak manis sesuai dijadikan hidangan minum petang bersama anak-anak. Ikuti perkongsian resepi donut susu oleh Puan Noor Shafiqah Ghazali di laman Facebooknya.
Baca juga: Resepi Kek Milo Marshmallow, Kenyal & Manis Berlemak!

RESEPI DONUT SUSU VIRAL LEMBUT BERLEMAK, MEMANG TERANGKAT

Baru buat kelmarin dulu, hari ni terasa nak makan pula donut susu ni. Bukan setakat anak-anak je yang suka makan, mak ayah pun berketul-ketul makan.

Cara penyediaan:

– Mauripan 1 pack (Bancuh dulu dengan air suam sampai berbuih)
– Tepung gandum dekat 1kg
– Telur 1 biji
– Marjerin dalam 2 sudu makan
– Susu pekat agak-agak sahaja
– Susu tepung dalam 2 sudu lebih macam tu
– Garam sikit
– Yis dah kembang campur semua dan uli-uli dalam sejam.
– Bentukkan bulat seperti donut dan goreng sehingga masak.

Cara penyediaan salutan:
– Susu tepung (Saya guna fenleaf)
– Gula
*Kisar kedua-dua dan salut donut yang sudah digoreng.

Sedap sangat! Wajib cuba di rumah, memang lain daripada lain.
Sumber: Noor Shafiqah Ghazali


Walaupun nampak mudah, sebenarnya ada beberapa masalah yang biasa dihadapi masa nak membuat donut. Terutamanya bagi yang first timer, kadang-kadang ada yang menyerap banyak minyak, mengecut selepas digoreng, dan mungkin problem yang paling selalu berlaku ialah donut menjadi keras selepas ianya sejuk.
Setelah percubaan demi percubaan, inilah resepi donut yang berjaya dihasilkan oleh Puan Nurul Azfa Azizan atau lebih mesra dengan panggilan Kak Nurul. Katanya, resepi ini menghasilkan teksturnya donut yang sangat lembut ‘seperti pipi baby yang bam bam’. Walaupun digoreng waktu petang, malamnya pun masih lembut dan boleh dimakan keesokan paginya.

Yang paling best, resepi ini tak perlukan anda untuk menguli. Simple sangat, insha Allah bagi yang kurang mahir pun boleh buat dan menjadi.
Jom kita tengok resepi beliau ini selengkapnya.

Resepi Donut Tanpa Uli, Tapi Lembut Sampai Ke Pagi
Berikut adalah bahan-bahan yang diperlukan.

Bahan-bahan

1 paket yis
2 sudu susu pekat
1 cawan air suam
2 sudu gula
4 cawan tepung gandum
1 sudu teh baking powder
2 sudu marjerin
1 sudu teh garam

Cara-cara
Ini pula adalah langkah membuatnya.
1. Satukan Bahan Basah
Mula-mula, masukkan semua bahan basah iaitu air suam, yis, susu, dan gula ke dalam sebuah bekas.

Tunggu sehingga kembang. Sementara nak kembang boleh buat bahan kering.

2. Satukan Bahan Kering
Di dalam sebuah bekas yang lain, satukan pula bahan kering iaitu merjerin, tepung, garam, dan baking powder.

Ramas hingga sebati.

3. Campurkan Bahan Kering & Bahan Basah
Kemudian masukkan bancuhan bahan basah (yis yang telah kembang) dalam bancuhan bahan kering (tepung). Gaul rata dan tutupkan adunan.
Nak tutup dengan plastic wrap pun boleh. Kak Nurul tutup dengan kain.

4. Tunggu 1 Jam
Biarkan adunan tadi selama 1 jam.
Lepas 1 jam, tengok adunan dah naik dua kali ganda. Sekarang dah bolehlah canai dan terap.

5. Bentukkan Donut
Terapkan comel-comel. Acuan Kak Nurul ntah hilang mana, jadi terpaksalah menggunakan jari-jemari yang lembut ni untuk menjadikan rupa donut.

6. Gorengkan
Bila dah siap, gorengkan dalam minyak panas.
Inilah hasil gorengan penuh kasih sayang! Nampak tak kegebuan di situ?

7. Salut Gula
Akhir sekali, salutlah gula yang dikisar atau gunakan terus gula halus / gula kastor.
Nak bubuh topping lain macam coklat ke, boleh je. Ikut suka hati tekak masing-masinglah ya.

Selamat Mencuba
OK bila dah siap, boleh di’ngap’. Senang, kan?
Cuba tau, jangan tak cuba!

*Resepi donut tanpa uli ini disumbangkan oleh Puan Nurul Azfa Azizan dan ia diterbitkan semula dengan kebenaran. Untuk sebarang pertanyaan dan lebih banyak perkongsian, follow FB beliau di SINI.


Resepi Dry Chilli Pan Mee, Lebih Sedap Buat Sendiri Di Rumah!

Sedapnya kalau dapat makan Dry Chilli Pan Mee ni tiap minggu kan? Kerangupan ikan bilisnya, kepejalan mi, sos pedasnya dan lagi…bila dicampurkan kesemua bahan pastinya memikat selera!
Lagi sedap bila pedas dia tu kena dengan selera kita, sebab kadang-kadang bila makan di luar rasa pedasnya tak kena dengan tekak. Nak pula ‘budaya’ lidah kita dah terbiasa dengan masakan pedas. Betul tak?

Jadi, mari cuba buat sendiri menu Dry Chilli Pan Mee di rumah, yang dikongsikan oleh saudara Wan Luqman di laman sosialnya.
Baca juga: Resepi Kerabu Pucuk Paku Tauge Dengan Kerang…Ratah Sebesen Pun Takpe!

RESEPI DRY CHILLI PAN MEE, LEBIH SEDAP BUAT SENDIRI DI RUMAH!

RESEPI DRY CHILLI PAN MEE
Tanya orang rumah kander dia pernah makan pan mee ke tak. Dia tak pernah…sedehhh hehe. Baik, jomlah saya masak untuk awak.
Menu pan mee ni susah jugak nak jumpa. Sesetengah tempat je ada, kebanyakannya kopitiam style restaurant dan foodcourt tapi tak semua foodcourt ada penjual pan mee ni.
Ada yang sedap, ade yang biasa je. Jadi kita buat sendiri, buat sedap-sedap OK!
Walaupun banyak perkara nak kena buat, ianya senang je sebenarnya.
AYUH MULAKAN BUAT DRY CHILLI PAN MEE!
BAHAN PELENGKAP MENU:

Pan Mee
Ayam Kicap
Chilli in oil
Ikan Bilis
Pakchoy atau sawi

LANGKAH PENYEDIAAN SETIAP BAHAN-BAHAN DI ATAS
Jom tengok satu-satu cara nak buat dia. Selamat mencuba!
1. IKAN BILIS HANYA PERLU DIGORENG SAJA~

1st thing 1st, goreng ikan bilis dahulu.
2. PENYEDIAAN CHILLI IN OIL MENYENGAT
Dah siap ikan bilis, kita buat pulak cili dia.
BAHAN-BAHAN:

Bawang merah
Bawang putih
Cili kering
Udang kering
Sehiris halia

CARANYA:

Blend guna food professor.

Kemudian goreng dengan api perlahan. Jangan lupa lebihkan minyak ye. Kander tambah minyak lepas pada ni. Nak bagi mudah garing.
Perisakan dengan garam dan gula.

Dah siap. Pedas namati.
Boleh la simpan dalam bekas. Cili in oil ni boleh buat makan dengan wantan mee, mee kari Nyonya, nasi goreng ke atau ap-apa je lah. Kalau tambah asam jawa dan blend halus, dia jadi cili pes for Tomyam hehe.
3. PENYEDIAAN AYAM TIRAM CENDAWAN
Untuk oyster chicken,
BAHAN-BAHAN:

Isi dada ayam
Cendawan shitake.

Kander guna 5 ketui cendawan shitake. Baru puas hati masak sendiri letak cendawan banyak-banyak hehe.
CARANYA:

Goreng tumis isi ayam dan cendawan.
Masukkan sos tiram. Ni sos tiram ori tau bukan sos berperisa tiram. Lagi sedappp.

Kicap cair.
Kicap karamel. Sebelum korang tanya kicap karamel ni apa meh aku kabo siap-siap. Lebih kurang sama kicap pekat cuma, kicap karamel sedap lagi.
Masukkan sedikit air untuk bagi dia basah-basah sikit, kemudian perisakan dengan gula dan sedikit stok ayam.

Lepas tutup api, tuang sikit minyak bijan. Dah siap…lazaaattt. Memang sedap ayam tiram cendawan ni.
4. PENYEDIAAN PAN MEE

Pan mee kan mee dia flat leper tu. Banyak je ade jual kat pasaraya. Sepaket ni ada 6 ketul…harga RM4 lebih kalau tak silap.
Kander memang standby mee-mee segera kat rumah sebab anak teruna liat betul nak makan nasi. Kalau mee sup dia memang lajuuu makan.

Mudah kan dia dah seketul-seketul macam ni. Senang nak allocate portion for 1 person. Rebus dulu ya.
Lepas dah rebus mee tu, bilas dengan air sejuk sebab dia akan melekat-lekat. Tapis bagi turun semua air, kemudian gaulkan dengan sedikit kicap karamel dan minyak bawang putih.
5. SENTUHAN TERAKHIR PENYADURAN MAKANAN
Lepas tu korang plating la susun cantik-cantik. Pan mee ni sesuai dihidang dalam mangkuk. Lebih berselera. Makan pulak dengan chopstick…sooo chineseeee haha.
Tabur daun bawang, serbuk lada putih dan pakchoy. Yang hitam tepi tu black fungus. I loikeeee. Baru nampak macam makan kat kedai kannn. Buat sendiri, makan sendiri puas hati.
Cubalah buat ya…bahan-bahan pun mudah dapat dan tak mahal. Kalau ade yang tak faham, boleh je tanya.

Sumber: Facebook Wan LuQman


Resepi Dumpling Ayam Paling Cepat Boleh Siap & Boleh Makan, Yang Pasti Sedap!

Setiap kali berkunjung ke restoran masakan Cina yang halal, tidak ketinggalan untuk kita memesan menu-menu seperti  dumpling bukan? Dumpling ini boleh didapati dalam dua variasi iaitu sama ada berkuah sup atau kering yang dimakan bersama sos. Tapi, macam leceh sahaja proses pembuatan dumpling ini?
Oleh itu, ini adalah resepi dumpling ayam yang paling ekpres anda boleh buat tetapi rasanya tetap sedap macam dimakan di kedai. Boleh cuba buat di rumah musim-mism PKP ni kan.

RESEPI CHICKEN DUMPLING PALING CEPAT SIAP!
Bahan utama yang diperlukan adalah kulit dumpling atau ‘dumpling pastry’. Anda boleh dapatkan kulit dumpling ini di pasaraya di bahagian sejuk beku.

Isi ayam bahagian dada blend bg halus

Carrot potong dadu
Bwg besar potong dadu
Isi ketam
Daun bwg / daunsup
Kiub pati aym / garam

Gaulkan sehingga sebati.

Kemudian, masukkan inti tersebut ke dalam kulit dumpling. Jadikan bentuk dumpling seperti bunjut sup atau apa sahaja bentuk yang anda inginkan. Ikut kreativiti pun boleh.

Kukus dumpling selama lebih kurang 15-20 minit. Pastikan isi ayam di dalam inti tersebut masak dengan eloknya.

Siap dimakan! Apa yang menariknya adalah anda tidak perlu susah susah masak sos kerana anda boleh beli sos Thai ini sahaja.

Selamat mencuba!
Sumber: Nadzirah Ismail


Resepi Dumpling Ayam Viral, Sedap Ni Kalau Makan Untuk Berbuka & Sahur!

Annyeonghaseyo! Bagi peminat drama Korea, pastinya anda sudah biasa melihat makanan terkenal ini yang sering dipamerkan di dalam drama.
Bentuknya seperti kuncupan bunga bewarna kuning keemasan. Mempunyai pelbagai inti mengikut kreativiti cita rasa penggemarnya. Apabila dikunyah ia akan mengeluarkan letusan jus di dalam mulut anda.

Kalau mahukan makanan ringkas dan ringan ketika berbuka atau pun bersahur boleh cuba buat di rumah. Resepi dumpling ayam ini, telah dikongsikan oleh Puan Zurina Zulkefli.
Baca juga: Nak Makan Buah Kurma Basuh Dulu, Takut Nanti Ada…

RESEPI DUMPLING AYAM VIRAL, SEDAP NI KALAU MAKAN UNTUK BERBUKA & SAHUR!

Dumpling Ayam
Menu berbuka puasa semalam, saya buatkan dumpling ayam untuk keluarga. Saya rasa sangat berbaloi kalau buat dumpling sendiri sebab boleh dapat banyak. Saya siap boleh buat yang frozen punya untuk makan berbuka hari ini dan esok.
Saya kongsikan resepi ya. Boleh rujuk setiap gambar.
PROSES MEMBUAT DUMPLING!

BAHAN-BAHAN YANG PERLU DISEDIAKAN:

5 ketul isi ayam & seketul isi daging lembu.
Cincang lumat, boleh guna mesin pengisar

Sediakan mangkuk besar dan masukkan bahan berikut:

Daging cincang tadi.
Lobak merah cincang. Cincang halus ya. Tak nak cincang dadu kasar-kasar sebab nak elak kulit dumpling terkoyak.
Bawang merah cincang.
Daun bawang.
Sebiji telur.
Dua sudu besar tepung jagung.
Serbuk lada sulah dan lada hitam, saya guna jenama Ajishio yang dah sedia ada rasa masin. Kuantiti agak-agak mengikut cita rasa.

Gaulkan kesemua bahan sebati. Pastikan inti dumpling tidak berair ya sebab kita tak nak kulit dumpling nanti basah dan bocor.

Sebelum gunakan kulit dumpling segera. Saya sarankan tabur tepung gandum di atas alas. Tujuannya untuk meletakkan kulit dumpling dan dumpling yang telah siap.

Ini dia kulit dumpling segera yang dapatkan di pasaraya terdekat.

Keluarkan kepingan kulit dumpling satu persatu dan letak di atas taburan tepung tadi. Ambil setiap satu dan isikan inti dengan lembut.
Tak boleh kasar-kasar sebab kulit dumpling segera ni mudah terkoyak.

Tutup inti dan lipat satu persatu. Tekniknya, picit di bahagian tengah kemudian tolak lipatan pertama ke arah tengah. Ish payah nak terang. Kena tengok tutorial kat youtube. Senang je, huhuhu.

Tahu-tahu je dah 6 keping siap. Terus letak di atas dulang ya kemudian simpan dalam peti sejuk. Tak boleh biar lama-lama macam ni, nanti dumpling lembik.
Macam ni ha, terus simpan dalam peti sejuk. Nak berbuka nanti, steam kan je.
CARA SAYA MASAK DUMPLING:

1. Panaskan sesudu besar minyak masak.
2. Kemudian gorengkan dumpling, tak perlu golek² kan ya. Biar je dia tegak macam tu.
3. Kemudian masukkan air dan tutup kuali. Kita biarkan dumpling masak dengan proses pengewapan.
4. Tunggu sampai air dah kering, kita isi lagi air dan tutup periuk. Kiranya dua kali proses pengewapan.
5. Biarkan sehingga air kering dan siap.

Tadaaa, air dah kering dumpling pun sedia untuk dimakan. Rangup pada bahagian bawah.

Berjus pada bahagian dalam inti. Kebiasaan saya makan dumpling ni dengan kicap cair. Saya ada post berkaitan kicap cair sedap yang saya guna di sini.
Selamat mencuba!
Sumber: Facebook Zurina Zulkefli via Masak Apa Hari Ni..(MAHN)


Resepi Eye Candy Untuk Anak, Tak Sampai RM10 Buat Sendiri Lebih Jimat!

Siapa pernah tengok dan cuba gula-gula berbentuk mata? Kalau beli di luar mahal harganya boleh mencecah sehingga RM50 tetapi kalau buat sendiri di rumah murah sahaja tak sampai RM10.
Bagi ibu-ibu di luar yang ingin mencuba membuat eye candy, apa kata cuba resepi perkongsian oleh Puan Sasha Sabrina di laman Facebooknya. Rugi kalau tak cuba!

Baca juga: Asyik Makan Bubur Je, Si Ibu Kongsi Resepi Rice Egg Roll Supaya Anak Tak Bosan!
RESEPI EYE CANDY UNTUK ANAK, TAK SAMPAI RM10

Resepi homemade Googley Eyes Candy Sprinkle. (350 pasang mata) Beli RM 50, buat sendiri RM2 je! All you need is 5 minit dan 3 bahan.

Dah la jimat, Sedap ok. Tak keras macam yang beli tu. My girl umur 5 tahun seronok sangat buat mata mata ni. Sambil buat sambil ngap yang dah kering. Selamat mencuba!
Bahan-bahan:

1 cawan gula icing
1 biji putih telur (sejuk)
1 sudu makan air sejuk

Cara penyediaan:
1. Putar semua bahan selama 5 minit (kelajuan paling tinggi)
2. Warnakan 1/4 adunan dengan gel pewarna hitam & masuk dalam piping bag.
3. Picit ikut saiz pilihan atas kertas minyak & biarkan sampai kering @ bakar pada suhu 110c selama 15-30 minit.
4. Simpan dalam bekas kedap udara. Tahan 1 tahun.

https://media.siraplimau.com/2022/05/284524537_1073754413490989_5288795882947547904_n.mp4
Mesti anak-anak suka kan? Selamat mencuba!
Sumber: Facebook Sasha Sabrina


Resepi Ferrero Rocher Homemade, Guna 3 Barang Dah Siap!

RESEPI FERRERO ROCHER
Bila sambutan Hari Raya dah nak dekat, mesti ramai dalam kalangan kita yang sudah mula membuat kuih raya kan? Apa kata kali ini, kita tukar sikit kuih raya tu supaya lebih premium dimana kita buat sendiri coklat Ferrero Rocher secara homemade. Nak beli banyak-banyak memang mahal, bila buat secara homemade barulah puas dimakan banyak kali dan boleh juga dihidangkan kepada tetamu yang hadir ke rumah nanti!

BAHAN-BAHAN FERRERO ROCHER

-Kacang badam

-Coklat masakan

-Paper cup
CARA-CARA
1.Badam cincang dibakar @ disangai utk bagi masak dan rangup. Ada jual kat kedai jual barang kek.. kuantiti agak-agak ikut naluri je..

Oh, tempoh bakar tu pun mama ikut sedap tangan nak pulas button oven je. Baca bismillah, insyaAllah tak hangus. Tapi realistik la.. jangan korang set suhu 200 selama sejam pastu tawakal je. Kang takut jadi lada hitam pulak..
2. Cairkan coklat masakan. Mama guna beryls milk coin.. kuantiti agak-agak jugak.. rasa sedap hati kira on la tu. Kalau tak cukup kirim la kat tok laki suruh beli. Tapi make sure bgtau detail jenisnya. Takut salah beli kang hilang terus mood.

3.Badam yang dah bakar/sangai tadi biarkan sejuk kejap. Biasanya sementara nak siap cairkan coklat tu badam dah cool down.. dah tak marah-marah sebab dah sejuk.. Dah ok, terus rapatkan silaturahim dorang dalam 1 bekas. Gaul bagi mesra dan sejahtera..

**badam tu mesti bagi sejuk dulu sebab takut tak jadi rangup lepas gaul dengan coklat..
4.Pastu masukkan dalam paper cup comel-comel tu. Kalau nak bubuh dalam tupperware sedebuk terus pun boleh. Boleh la feeling makan macam ceduk aiskrim bekas tu ha.

Oh ya, nak bagi korang tak gaduh dengan anak sebab makan comot abis kotor sofa, korang simpan jap dalam peti. 10 minit cukup.. pastu keluarkan boleh la menikmatinya..
LEPAS 5-10 MINIT KELUARKAN DARI PETI, SIMPAN DALAM BEKAS KEDAP UDARA. JANGAN RISAU, COKLAT TU TAKKAN CAIR KALAU DAH KERAS. Melainkan korang letak kat tempat panas la.
Sumber: Intan Najwa Othman


Resepi Fishcake Homemade, Kos Tak Sampai RM20 Dapat 7 Jenis!

Setiap kali berkunjung ke gerai makan yang dipanggil ‘uptown hawker’ pasti ada sahaja gerai yang menjual aneka jenis fishcake. Bukan sahaja boleh dimakan seperti yong tau fu, malah pilihan fishcake ini juga dimakan bersama sup atau digoreng. Tapi disebabkan kita tak boleh dine-in, nak keluar bungkus pun mungkin jauh, inilah masanya kena buat secara homemade sahaja di rumah. Kos tak sampai RM20 tapi boleh dapat 7 jenis fishcake, jom kita cuba resepinya!
Baca juga: Resepi Sizzling Yee Mee Homemade Tak Payah Guna Hot Plate, Kecur Liur!

RESEPI FISHCAKE HOMEMADE, MACAM CHINESE STYLE!
Hai korang! Sebab ramai giler yang request, dengan pantas akak share resepi dan cara buat homemade fish cake. Senang kos pun tak banyak…yang penting bersih halal. Dengan kos tak sampai RM 20 boleh dapat 7 jenis fishcake ni…boleh makan satu family. Silakan share. Akak halal kan ilmunya. Mana tau korang nak meniaga kan. Akak pun bukan expert pun terkial-kial nak buat. Ni pun pertama kali buat.. Alhamdulillah menjadi.
BAHAN-BAHAN

-Isi udang 10 ekor rm 6

-Sotong 10 ekor (kecik) rm 5
-Ikan dory rm 6 sekeping
-Bawang putih 2 biji
-1/4 cawan tepung gandum ( tepung ni putih yer ..cahaya lampu buat warna tepung ni bertukar)
-1/4 cawan tepung ubi kentang
-1 sudu teh garam
-1 sudu teh gula
-1/2 sudu teh lada sulah
– Carot dan Kucai
-Cili api ( kalau suka pedas)
-Putih telur 2 biji
-Minyak masak 3 sudu
CARA-CARA BUAT FISHCAKE
1.Masukkan semua seafood dalam food prosessor

2. Blend sekejap

3.Masukkan semua bahan

4.Last sekali masukkan sayur

5.Ni kalau nak bulatkan

6.Ni kalau nak buat panjang

7. Gorengkan

8.Yang ni akak lapis kan dengan seaweed

9.Boleh jugak letak sayur sayuran.

10. Siap! Memang sedap!

Sumber: Norlaila Dlaila


Resepi Fishcakes & Isi Ketam ‘Crispy’, Memang Layan!

Fishcakes dan isi ketam biasanya dijadikan bahan tambahan untuk steamboat ataupun oden. Ada juga yang menambahnya dalam juadah bergoreng seperti mee dan bihun goreng.
Bosan kan kalau asyik makan begitu sahaja? Apa kata cuba resepi baharu iaitu fishcakes dan isi ketam ranggup. Wah, kalau sebut ranggup, anak-anak memang paling suka. Mari cuba.

Baca juga: Resepi Limau Kasturi Asam Boi, Nak Minum Tambah Ais Je!
RESEPI FISHCAKES & ISI KETAM CRISPY, MEMANG LAYAN

Menu makan malam yang mudah. Isi ketam & fishcake crispy! Sesuai sahaja nak makan bila-bila waktu.

Bahan-bahan:

Fishcakes
Isi ketam
Telur ayam
Tepung bestari
Tepung beras
Serbuk lada hitam

Cara-cara penyediaan:
– Potong fishcakes dan isi ketam. Potong la macam ini. Nanti dia kembang jadi macam kipas.

– Sediakan bahan tepung. Tepung bestari, tepung beras, blackpepper sikit kalau nak lagi pedas. Nak letak tepung jagung pun boleh la. Janji rangup.

– Dalam mangkuk lain, pecahkan telur dua biji. (Ikut kesesuain banyak mana)

– Fishcake celup dalam telur, selak-selak sama yang belah dalam tu bagi kena juga telur. Kemudian, salutkan ke dalam tepung. Sama juga, selak-selak tabur tepung belah dalam tu juga.

– Goreng dalam minyak panas sehingga garing. Angkat dan toskan.

Hidangkan bersama sos. Sedap makan panas-panas sambil tengok TV. Sedapnya.

Sumber: Facebook Ummu Shuhaimi


Bosan Kentang Goreng Kosong, Boleh Try Buat Fries Ala McShaker. Padu!

Kentang goreng merupakan antara jenis makanan segera yang sangat digemari oleh anak-anak. Bukan sahaja di rumah, malah pergi sahaja ke kedai makan pasti tidak ketinggalan untuk memesan juadah ini. Namun, kita pernah diperkenalkan dengan sejenis kentang goreng yang diletakkan serbuk cili dan digoncang di dalam uncang beg kertas. Memang sedap betul!
Rupanya, anda boleh buat sendiri sahaja menu kentang goreng ini di rumah hanya guna bahan yang simple. Jom try!

Baca juga: Resepi Thai Premium Butter Cake Viral, Memang Makan Cair Di Mulut!
CARA BUAT FRIES ALA MCSHAKER, SEDAP, RANGUP & PEDAS!
Bahan-bahan:

1. Jejari Kentang
2. Serbuk Cili Baba’s
3. Cukup Rasa
4. Gula
Cara Penyediaan:

1. Goreng jejari kentang hingga garing
2. Salut dengan bahan-bahan kering hingga sebati

Selamat mencuba!
Kredit: @akeem_sharyzal (Twitter)


Resepi German Cookies Paling Mudah, Sedap & Cair Di Mulut. Guna Sukatan Cawan, 5 Bahan Je!

Siapa pernah rasa biskut raya German Cookies ni?
Sekali pandang nampak ringkas je. Tapi apa yang istimewa dan uniknya German Cookies ni berbanding biskut raya yang lain adalah pada jenis tepung yang digunakan, iaitu tepung kentang (potato starch).

Cookies ni teksturnya boleh dikatakan ala-ala seangkatan dengan biskut suji atau makmur.
Baca juga : Cuma Guna 2 Bahan, Dah Boleh Buat Biskut Susu Yang Simple & Rangup

Ianya rangup di luar dan cair di mulut… Fuh, memang susah nak berhenti makan bila sekali dah menghadap biskut ni tau.

Cara nak buat pun senang sangat, bahannya pun mudah cari.
Jadi apa tunggu lagi, jom kita cuba resepi German Cookies sangat simple dan sedap yang dikongsikan oleh MariaKhalisya Khalis ini.
Resepi German Cookies Paling Mudah, Sedap & Cair Di Mulut
Mood rajin hari ni saya buat Germany Cookies untuk anak-anak kudap-kudap.
Biskut ni paling senang, anak suka sangat. Sedap katanya, cair di mulut!
Kos nak buat pun tak sampai RM10 sebab saya pakai butter jenama Econsave je.
Lagipun biskut ni taklah manis sangat, lebih kepada rasa butter. Kenalah dengan citarasa kami anak-beranak.
Bahan-bahan
Bahan asasnya cuma 5 bahan ni saja:

1 buku butter 250g (saya guna jenama Econsave je*)
1 paket tepung kentang 350g
1 cawan tepung gandum
1/2 cawan gula aising
Esen vanila (1 penutup vanila tu)
Garam secubit

*Terpulang kalau nak guna butter yang mahal mungkin lagi sedap dan wangi. Tapi kalau guna Buttercup pun dah ok sangat dah.
Dekat bawah ni gambar tepung kentang.

Ini pula cawan yang saya guna untuk sukatan buat biskut ni.
Kalau adunan lembek sangat bolehlah tambah tepung gandum sedikit demi sedikit ya.

Cara-cara
1. Pukul / Putar Butter Dan Gula
Mula-mula putar butter dan gula aising. Saya putar guna mixer.
Kalau tak ada mixer, boleh juga pukul butter dan gula aising dalam mangkuk pengadun menggunakan senduk.
Pukul hingga gebu dan ringan.
2. Masukkan Tepung
Seterusnya ayakkan tepung kentang dan tepung gandum.
Kemudian masukkan ke dalam adunan. Gaulkan hingga mendapat doh yang lembut.

3. Simpan Adunan Dalam Peti Sejuk
Doh ni memang agak lembek ya.
So kita simpan dalam peti sejuk kejap, lebih kurang 20 minit baru bentukkan nanti.
4. Bentukkan
Selepas 20 minit, keluarkan dari peti sejuk dan dohnya akan keras sikit.
Bolehlah kita buat saiz bulat-bulat ikut saiz yang kita suka. Bulat tu jangan besar sangat, bagus sekali bite je.
Tekan sikit guna jari dan ambil garfu untuk buat corak di atasnya tu.

Nak letak chocolate rice, chocolate drizzle, atau sebarang hiasan terpulanglah ya.
Saya bubuh gula warna-warni ni je.

5. Bakar
Akhir sekali, bakar pada suhu 170 darjah selama 20 minit. (Ikut saiz dan oven masing-masing, kalau besar boleh bakar lama sikit.)
Dulang tak perlu sapu apa-apa sebab tak melekat.
Bila dah bakar nanti biar sejuk baru angkat biskutnya ya.

Siap!
Ok dah siap…
Bila dah sejuk bolehlah simpan dalam balang. Sedia untuk dimakan!

Mudah je kan resepi German Cookies ni?
Walaupun simple, rasanya memang boleh buat kita ketagih.
Kalau buat dekat rumah, sekejap je dah habis…
Baca juga : Cuma Guna 3 Bahan Saja Dah Boleh Buat Cheese Cake Yang Gebu. Ini Resepinya
Sementara ada masa, ni bolehlah kita cuba buat kelainan sikit berbanding biskut yang dah biasa kita buat.
Selamat mencuba!

*Resepi German Cookies ini dikongsikan oleh MariaKhalisya Khalis menerusi Facebook. Ia telah disunting dan diterbitkan semula dengan kebenaran. Untuk sebarang pertanyaan, rujuk posting asal beliau di SINI.


Resepi Gulai Kaki Ayam Kelantan Atau ‘Gulai Kopeh’ Paling Sedap, Tulang Kaki Ayam Lembut!

Sedapnya bila makan nasi kukus berlaukkan gulai kaki ayam Kelantan bukan? Tambah pula isi kaki ayam yang sudah terkopek lembut, menjadikan menu ini bertambah sedap. Tapi, macam mana nak buat gulai kaki ayam Kelantan atau dipanggil ‘Gulai Kopeh’ ini di rumah?
Berikut merupakan tips yang anda boleh gunakan bagi mendapatkan gulai kaki ayam seperti apa yang dimakan di negeri Kelantan. Bukan itu sahaja, nak pastikan kaki ayam dimasak dengan elok supaya dapat mengekalkan kualiti kolagen yang terdapat dalamnya pun memerlukan tips tau!

Baca juga: Cara Buat Serbuk Colek Buah ‘Sedap Dooh’ Macam Makan Di Kelantan, Kecur Liur!
CARA BUAT GULAI KAKI AYAM KELANTAN ATAU GULAI KOPEH, KAKI AYAM LEMBUT!

Ben nak beritahu tips untuk jadikan kaki ayam high level of menu bila buat gulai kopeh. Bila makan cara macam ini baru tahu erti kesedapan sebenar. Kaki ayam lembut sedap gigit mudah tertanggal. Jom baca.

1.Kaki ayam perlu dipotong kuku dan dibuang isi tengah dia. Kenapa buang? Kadang-kadang hitam sebab tahi dan kotor. Maka bersih buang. Kesedapan bermula dengan kebersihan. Jangan tinggal petua ini. Kalau tak larat, usahakan dengan kuantiti yang sesuai.
2. Kaki ayam banyak kolagen. Ianya bagus untuk wajah tapi kalau banyak sangat, gulai kari atau sup akan membeku atau berlendir setelah gulai sejuk dan jadi macam agar-agar. Punca dia sebab kolagen turun banyak .
Penyelesaian dia : Jadi bila dah basuh bersih tadi, masukkan kaki sahaja dalam periuk dan rebus sehingga mula masak. Lepas tu toskan dan siram air bagi saki baki kolagen turun. Yang tinggal sisa hanya sikit sahaja kolagen dan ianya tak menjejaskan gulai.
3. Waktu masukkan kaki ayam yang banyak ke dalam gulai, bila ayam bahagian lain dan leher sudah melalui proses empuk selama 30-35 minit, baru masukkan kaki ayam terlebih dahulu dan kacau sekitar 10 minit kalau kuantiti kaki banyak camni sebelum dimasukkan santan segar dan masak hingga kaki ayam mulai nampak menggiurkan.
Ianya akan ambil masa gulai mendidih beberapa kali pada api kecil dan memekat untuk jadikan kaki ayam sebegini. Minyak dari santan akan juga mula terhasil di lapisan atas . Macam mana rupa dia kaki ayam yang sedap ? Bila kulit kaki ayam mulai tertanggal sedikit dari tulang atau kita panggil ‘ lokoh’, ‘cekang’ dari tulang.
4. Untuk gulai kopeh (bahagian bertulang) yang sedap, proses masak sama sahaja. Rempah perlu ditumis sehingga terbit minyak pada api kecil ,baru hilang rasa pedas rempah dan jangan bagi hangus.
Semasa proses tumis ini juga, garam gula Melaka dimasukkan 2/3 sukatan supaya rasa masin dan manis meresap masuk ke dalam bahagian isi dan leher serta kaki ayam.

5.Gunakan santan segar. Baru gulai terasa lebih sedap dan jangan lebihkan air. Masukkan santan dahulu dan kalau nampak terlebih pekat baru tambah sedikit air. Kalau cair ? Tambah santan.
Yang akak nampak lapisan minyak bahagian atas bukan minyak sawit tapi minyak dari santan kelapa. Kalau berlebihan sila cedok buang sedikit. Biar cantik sepadan.
6. Proses lembutkan kaki ayam dengan cara seperti diterangkan dan dengan menggunakan pressure cooker akan hasilkan rasa yang berbeza. Betul. Kenapa ?
Sebab dalam proses tradisional,kaki ayam lembut dengan serat urat terurai bersama resapan bahan rempah gulai. Itu yang membezakan rasa yang terhasil. Nak cepat atau nak lebih sedap ? Pilihan di tangan mengikut situasi.
7.Untuk rempah/awah gulai, memang dari dulu Ben akan guna rempah gulai Cikgu Afy. Sedap kena dengan tekak kampung Ben. Dah diadun sempurna.
8. Gulai yang bertambah sedap bila masak malam ni dan makan pagi esok. Best rasa rempah masuk dalam isi kaki.

*Bila dah siap boleh dimakan bersama nasi putih panas! Rasa macam makan di Kelantan!
Sumber: Ben Safwan


Resepi Gulai/Kari Ikan Merah Padu, Sampai Setiap Minggu Suami Minta Masak!

Sajian yang berasaskan rempah kari sudah menjadi sebati dengan lidah rakyat Malaysia. Pelbagai resepi telah dicipta menggunakan bahan penting ini sehinggakan berjaya ‘melekat’ di tekak orang kita.
Sebagaimana perkongsian Puan Zee Basir mengenai suaminya yang sudah terbiasa menikmati lauk berasaskan rempah dari air tangan arwah bondanya sehingga sukar untuk menghilangkan ‘gian’ itu. Justeru itu, jom cuba buat lauk gulai/kari ikan merah padu seperti perincian di bawah.

Baca juga: Resepi Ikan Siakap Steam, Memori ‘Air Tangan Ibu’ Yang Dirindukan
RESEPI GULAI/KARI IKAN MERAH PADU, SAMPAI SETIAP MINGGU SUAMI MINTA MASAK!

Masa arwah Bonda mertua hayatnya masih ada, boleh dikatakan setiap hari menu tengah harinya sampai bawa ke makan malam disajikan dengan masakkan berasaskan rempah kari. Wajib ada di meja hidangannya setiap hari. Memang kegemaran anakandanya iaitu suami akak sekarang.

Dalam satu minggu tak ada sajian gulai atau kari apa sekali pun, macam tak lengkap di meja hidangan kami. Last masak kari daging pada hari raya bulan lepas.
Dalam minggu ni dah ada dengar rengekan dari mulut Cik suami akak. “Lama dah ibunya tak masak gulai/kari” pintanya. Nak tanya lah pada ahli-ahli group di dalam ni, memang kalau tak ada gulai/kari rasa tak lengkap di meja hidangan yerr?
Sebabnya suami akak asal dari Utara Perlis. Dah hidup bersamanya selama 31 tahun. Kari tetap kari walaupun dah masuk dalam keluarga akak diajar masakkan orang Pahang.
Bersyukur sentiasa dengan nikmat rezeki dariNya. Seronok dapat bertukar-tukar hidangan dari resepi negeri lainnya.
RESEPI GULAI/KARI IKAN MERAH
BAHAN-BAHAN:

1 ekor ikan Merah dibersihkan & potong ikut suka.
1 mangkuk santan cair dari setengah biji buah kelapa.
1 cawan pati santan dari perahan santan pertama di atas (santan pekat).
1/2 cawan air asam jawa (agak-agak sesuai rasa masamnya).
1 sudu makan gula.
1 sudu teh ajinomoto.
7 sudu makan penuh serbuk rempah kari ikan baba’s.
3 sudu makan penuh serbuk rempah kari daging baba’s.
1 cawan air.
2 sudu makan rempah campuran (biji sawi, halba, jintan yang dalam peket siap tu).
Sayur bendi & tomato.
Garam secukup rasa.
5 ulas bawang putih.*
7 biji bawang merah kecil.*
1 inci halia.*

(Semua bahan bertanda (*) tu, tumbuk atau guna chopper je.)
CARA-CARA MASAK:

1. Panaskan 1 senduk minyak dan kemudian tumiskan rempahan campuran sehingga berbau wangi dengan api kecil ya.
2. Masukkan bahan tumbuk tumis sampai naik bau. Masukkan kedua-kedua serbuk rempah kari tadi tumis dengan api paling kecil. Agak-agak nampak berubah warnanya, jangan sampai hangit ya!
3. Masukkan 1 cawan air dan tumis lagi sampai rempahnya pecah minyak.
4. Bila sudah pecah minyak masukkan pati santan tumis lagi sampai pecah minyak (naik minyak), guna api kecil sentiasa ya.
5. Seterusnya boleh lah masukkan santan cair tadi, air asam jawa, ajinomoto, gula dan garam sedikit dulu.
6. Besarkan api dapurnya bila santan mula menggelegak biarkan surut dalam setengah inci kuahnya.
7. Masukkan ikan tadi disertai buah tomato. Masak seketika akhir sekali masukkan sayur bendi.
8. Rasa masin garamnya sesuai rasa tekak. Siap disajikan di meja hidangan.
NOTA:
Lain orang lain cara masaknya kan. Saya memang tak campur dengan air serbuk rempah kari tu, tumiskan dulu supaya naik wangi dan garing sedikit baru masukkan air.
Kalau masak kari cara saya, memang saya suka gabungkan 2 jenis serbuk rempah kari tu (Ikan & Daging). Guna rempah jenama apa sekali pun terpulang kepada diri masing-masing.
Tapi saya memang suka guna rempah kari jenama Baba’s sebab rasa rempahannya yang kuat. Cari yang ada tambahan serbuk cili tu lagi padu, tak payah tambah cili kisar lagi.
#DiHalalKanResepiNya Selamat mencuba!.
Sumber: Zee Basir via Masak Apa Hari Ni..(MAHN)


Resepi Guna Kacang Kuda Yang Sihat & Sedap, Boleh Rendahkan Kolestrol!

Kacang kuda atau chickpeas mengandungi karbohidrat, zat besi dan fiber yang boleh serasi dengan kalsium dan vitamin C di dalam sayur bayam. Melalui perkongsian dari Doktor Rizal Abu Bakar, kacang kuda juga dapat merendahkan kolestrol selain mempunyai kebaikan kesihatan yang lain.
Justeru itu, untuk memperolehi khasiat baik dari kekacang ini, jom cuba resepi sihat yang sedap dari campuran kacang kuda dan bayam seperti di bawah.

Baca juga: Resepi Puding Laici Enak, Nak Elak Berketul Rupanya Jangan Buat Macam Ni…
CAMPURAN KACANG KUDA & BAYAM YANG KAYA DENGAN KHASIAT
Sekadar gambar hiasan: Google.com

Padu pekena ni untuk makan malam musim musim hujan. Kalau makan bayam, ambil sekali dengan chickpeas. Atau kacang kuda.

Karbohidrat, zat besi dan fiber dalam kacang kuda serasi dengan kalsium dan vitamin C dalam bayam. Kacang kuda ada raffinose, ia bantu pencernaan nutrien agar diserap oleh sel.
Rendahkan kolesterol sebab chickpeas makanan rendah GI.
RESEPI MENU SIHAT & SEDAP DARI KACANG KUDA

BAHAN-BAHAN:

Olive oil.
1 biji bawang besar (potong halus).
4 ulas garlic (hancurkan).
1 sudu makan halia (sagat).
1 sudu teh serbuk kari.
1/2 sudu teh serbuk cili.
1/4 cawan tomato (cincang).
Segenggam bayam.
Air perahan lemon.
1 1/2 cawan chickpeas.
1/2 cawan santan.
Garam cukup rasa.
1 biji keledek (panggang dalam oven 40 minit).

CARA PENYEDIAAN:
Ini cara nak buat.
1. Bakar keledek selama 40 minit atau sampai isi lembut.
2. Dalam kuali leper, panaskan minyak. Masukkan bawang besar. Kacau sampai lembut.
3. Masukkan garlic, halia, serbuk kari, serbuk cili dan goreng dalam 3 minit.
4. Masukkan tomato dan air lemon. Masak lagi 3 minit dan kacau rata.
5. Kemudian, masukkan chickpeas dan bayam. Biarkan sampai layu sikit baru masukkan santan.
6. Akhir sekali, letak garam cukup rasa.
Sedap juga cicah dengan roti sourdough. Bolehlah cuba.
Sumber: Facebook DrRizal Abu Bakar


Resepi Homemade Fishcake Jimat Kos, Satu Ramuan Boleh Dapat 7 Jenis

Siapa suka makan fishcake? Biasanya fishcake yang dibeli di luar tidak mempunyai sayur dan hanya tepung semata-mata. Kan dah rugi beli fishcake tapi tak ada rasa ikan. Apa kata anda cuba buat sendiri sahaja fishcake di rumah dengan memerlukan kos RM20 sahaja.
Dengan satu ramuan dapat menghasilkan 7 jenis fishcake. Paling penting sudah tentunya lebih bersih, halal dan sedap. Ikuti perkongsian resepi homemade fishcake jimat kos di bawah.

Baca juga: Rupanya Ini Rahsia Goreng Ikan Bilis Rangup & Tahan Lama, Baru Tahu!
RESEPI HOMEMADE FISHCAKE JIMAT KOS

Cara buat homemade fishcake. Senang kos pun tak banyak. Yang penting bersih halal. Dengan kos tak sampai RM20 boleh dapat 7 jenis fishcake ni.

Bahan-bahan:

Isi udang
Sotong
Ikan dory
Bawang putih
1/4 cawan tepung gandum
1/4 cawan tepung ubi kentang
1 sudu garam
1 sudu teh gula
1/2 sudu teh lada sulah
Carrot
Kucai
Cili api
Putih telur 2 biji
Minyak masak 3 sudu

Cara penyediaan:
1. Masukkan semua seafood dalam foodprosessor dan kisarkan.

2. Kemudian, masukkan semua bahan dan campurkan sayur-sayuran.

3. Kisar sehingga semua bahan sebati.

4. Bentukkan mengikut bentuk yang dikehendaki seperti bulat atau panjang dan goreng.

5. Boleh juga balut bancuhan dengan fucuk dan juga rumpai laut.

6. Gulung dan sedia untuk digoreng.

Selamat mencuba!
Sumber: Facebook Norlaila Dlaila


Mudahnya Buat Homemade Peanut Butter! Lebih Sihat, Boleh Tahan 1 Bulan

“Suka betul anak-anak makan peanut butter dengan roti. Agaknya hari-hari sarapan benda ini pun mereka takkan bosan. Tapi, tentu lebih elok kalau hidangkan peanut butter buatan sendiri. Macam mana nak buat sendiri ya?”
Anak-anak memang sukakan peanut butter atau mentega kacang. Malah, orang dewasa pun ramai yang meminatinya rasanya yang lemak dan lembut. Sebenarnya, tak susah pun cara membuat homemade peanut butter. Apa kata cuba buat sendiri di rumah?

Mari ikuti resepi peanut butter hasil perkongsian Puan Mufidah Abdul Hadi Alyunusi. Caranya memang mudah dan berbaloi kerana peanut butter yang dibuat sendiri lebih sihat untuk keluarga. Penggunaan garam, gula, dan minyak boleh dikawal. Menariknya, peanut butter buatan sendiri ini juga boleh bertahan sehingga 1 bulan pada suhu bilik asalkan balang kaca yang digunakan bersih dan disterilkan terlebih dahulu.
Cara Buat Homemade Peanut Butter
Berikut adalah resepi istimewa Puan Mufidah.

Bahan-bahan:

Kacang tanah
Sedikit garam (saya guna garam buluh)
Sedikit pemanis (saya guna madu. Boleh guna gula, stevia atau pemanis lain)
Sedikit minyak – optional (saya guna 2 sudu teh minyak zaitun untuk setiap 500g kacang tanah. Anda boleh guna minyak kacang, minyak jagung, minyak sayuran dan sebagainya. Penggunaan minyak adalah sebagai stabilizer dan supaya menghasilkan tekstur yang lebih halus dan tahan lebih lama.

Cara-cara:
1. Panggang Kacang
Pertama sekali, panggangkan kacang hingga masak di dalam oven.

Kalau tak ada oven, boleh gorengkan atas kuali tanpa minyak.

2. Buang Kulit
Bila dah masak, buangkan kulitnya.

3. Kisar Kacang
Masukkan ke dalam blender kering (isi separuh penuh saja) dan kisar.

4. Tambah Bahan Lain
* Tambah garam, pemanis dan minyak (jika suka) secukupnya dan kisar lagi hingga halus.
* Untuk membuat chunky style peanut butter, cuma tambah sedikit kacang tanah yang dikisar kasar.

5. Simpan Dalam Balang
Untuk menyimpan peanut butter pada suhu bilik pada jangka yang lebih lama (lebih kurang 1 bulan), sterilkan dulu balang yang akan digunakan dengan cara ini:
* Rebus balang kaca bersama penutupnya. Biar mendidih selama 10 minit.
* Toskan balang kaca dan penutupnya.
* Balang kaca dimasukkan ke dalam oven dan dibakar selama 20 minit pada suhu 120-130 darjah manakala penutupnya dikeringkan saja.
* Biar balang sejuk dulu sebelum diisi dengan peanut butter.

Tips Tambahan
*Untuk pastikan supaya peanut butter buatan sendiri tahan lebih lama, pastikan barangan yang diguna untuk menyediakan peanut butter seperti mangkuk, blender kering, sudu dan lain-lain dalam keadaan kering.
*Pastikan juga tiap kali cedok peanut butter ini, guna sudu atau pisau butter yang kering.
*Kalau tak sempat nak sterilkan, boleh letakkan dalam bekas bertutup dan simpan di petisejuk. Insya Allah boleh tahan lebih kurang sebulan juga.
Inilah Hasilnya!
Beginilah hasilnya yang dah disiap dan disapu pada roti. Ada 2 versi, satu yang halus dan satu lagi yang chunky.
Nampak menyelerakan, bukan?

Selamat mencuba dan semoga bermanfaat.

*Resepi homemade peanut butter ini adalah hasil perkongsian asal Puan Mufidah Abdul Hadi Alyunusi. Ia diterbitkan semula dengan kebenaran beliau. Untuk komen dan pertanyaan lanjut, sila rujuk post asal di SINI.


Cara Buat Homemade Twisties Guna Laksa Beras. Serius Sedap, Mudah & Berbaloi

“Boleh tahan mahal kerepek-kerepek ni… Tapi kalau nak buat sendiri, entah jadi entah tidak. Apa resepi kudapan raya yang senang dan sedap ye?”
Tahukah anda, dengan 4 bahan saja anda boleh buat homemade twisties yang sedap dan rangup!

Senang sangat dan hanya guna 4 bahan. Tak sampai 5 minit dah siap. Tapi aroma dan rasanya sebijik macam keropok twisties yang kita beli tu. Ketagih!
Jom cuba resepi homemade twisties yang dikongsikan oleh saudari Sha Ramson Abdullah ini.

Resepi Homemade Twisties Paling Simple & Sedap
Berikut adalah bahan-bahannya.

Bahan-bahan

Laksa Beras (kering)
Serbuk Kari Daging
Gula (saya guna Organic Sugar Cane)
Garam (saya guna Garam Pink Himalayan)

Cara-cara
Ini pula cara nak buat step-by-step.
1. Patahkan Laksa
Mula-mula patahkan sikit laksa beras tu bagi dia terpisah.
Tak perlu direndam laksa ni ya. Sebab kita nak terus goreng dalam minyak panas macam goreng keropok.

2. Panaskan Minyak
Bila minyak dah panas, masukkan laksa beras ke dalam kuali. Nanti ia akan mengembang.
Nak goreng laksa kering ni kena betul-betul minyak panas baru rangup.

3. Angkat & Tos
Siap goreng laksa kering, angkat dan toskan macam biasa.
Biarkan seketika. Sambil tu kita sediakan bahan untuk perasakannya.

4. Perasakan
Bila dah tak panas, gaul dengan serbuk kari, sedikit gula yang dikisar halus dan garam secukup rasa.

Nak lebih sihat, saya guna gula tebu organik dan garam pink Himalayan.

Siap!

Boleh Olah Ikut Kreativiti
Bagi yang suka perasa lain, bolehlah pelbagaikan ikut kreativiti masing-masing. Nak salut serbuk cheese ke, nak tambah serbuk cili bagi pedas ke, terpulanglah.
Ini senarai ramuan dalam laksa beras tu. Rasanya boleh juga bagi anak kecil sebab tak ada perasa tambahan, gula atau garam.

Kalau nak bagi anak kecil, ibu boleh tukarkan kepada serbuk ayam homemade sebagai perasanya.
P/S: Kami sendiri dah cuba dan rasa dia lebih kurang macam biskut beras Baby Guide yang kita biasa beli di kedai. Cuma ia lebih garing macam keropok. Sedap juga walaupun makan kosong macam tu. Memang rangup dan tak keras.

So, mak-mak bolehlah cuba resepi ni.  Daripada beli, berbaloi buat sendiri di rumah. Memang sedap, mudah dan ekspres. Lagi sihat sebab kita boleh kurangkan garam dan gula ikut keperluan.
Bolehlah tambah kudapan untuk raya nanti!
Selamat mencuba.

*Resepi homemade twisties ini dikongsikan oleh Sha Ramson Abdullah menerusi Facebook. Ia telah disunting dan diterbitkan semula dengan kebenaran. Untuk sebarang maklumat lanjut dan pertanyaan, boleh rujuk post asal di SINI.


Resepi ‘Hot & Sour Soup’ Penyegar Tekak Semasa Cuaca Panas, Siap Ada Black Fungus!

Tengah musim panas ini, kalau tekak anda tiada selera makanan pedas, eloklah cuba resepi hot and sour soup ini. Resepi sup ini telah dikongsikan oleh Puan Siti Zanariah Khalit untuk memancing selera anak-anaknya yang kurang berselera makanan berempah dan sambal tumis akibat cuaca panas.
Ramuan hot and sour soup ini juga sangat menarik kerana mempunyai black fungus. Justeru itu, jom hidangkan juadah pelembut tekak ini kepada seisi keluarga anda!

Baca juga: Resepi Cornflakes Telur Masin (Salted Egg Crispy Cornflakes), Kuih Raya Laku Keras!
RESEPI HOT AND SOUR SOUP PELEMBUT TEKAK DI WAKTU CUACA PANAS

Bila cuaca panas anak-anak kurang berselera makan masakan berempah atau sambal tumis. Jadi ibu memancing selera mereka dengan sup.

Hari-hari masak sup yang berbeza. Biar tak bosan. Hari ini saya masak sup hot & sour. Ringkas tapi sedap. Yang penting licin tak bersisa.
Rasa sedikit pedas dan masam dari chili flake dan sedikit cuka. Ada yang perut sensitif dengan cuka jadi boleh digantikan dengan tomato. Tumis sekali dengan bawang putih. Rasanya tetap sedap. Boleh juga dicampur dengan sayur lain jika suka.
RESEPI
BAHAN-BAHAN:

Secubit chili flake
1 kiub ayam
2 sudu makan sos cili
2 sudu makan sos tiram
1 sudu makan cuka – boleh ditambah jika tak cukup masam.
Sedikit kicap pekat – untuk warna
Garam
Serbuk perasa jika suka

4 ulas bawang putih – dicincang
2 ketul ayam – rebus kemudian dicarik isinya. Simpan air rebusan ayam.
5 keping black fungus – rendam kemudian hiris nipis.
2 biji tauhu – potong kecil.
6 batang jejari ketam – hiris
2 biji telur – pukul sedikit
Bancuhan tepung jagung
Daun bawang – hiris

CARA PENYEDIAANNYA:

1. Tumis bawang putih dengan sedikit minyak. Bila bawang naik bau masukkan chili flake. Masukkan air rebusan ayam. Sekiranya tak cukup boleh ditambah air.
2. Masukkan sos tiram, sos cili, kiub ayam, cuka, kicap pekat, garam & serbuk perasa. Biarkan mendidih kemudian masukkan black fungus, tauhu dan jejari ketam.

3. Masukkan bancuhan tepung jagung. Didihkan sekali lagi.
4. Akhir sekali masukkan telur yang sudah dipukul. Gaul perlahan supaya telur ‘bertali’. Tutup api kemudian masukkan hirisan daun bawang.
Sumber: Facebook Siti Zanariah Khalit via Masak Apa Hari Ni..(MAHN)


Resepi ‘Hotteok’ Street Food Popular Korea, Paling Sedap Dimakan Panas-Panas!

Bukan sahaja terkenal dengan negara yang popular dengan muzik KPOP, negara Korea juga sudah tentunya menjanjikan definisi percutian yang sempurna. Bukan itu sahaja, variasi makanan Korea juga sangat menarik  dan menjadi kegemaran rakyat di Malaysia. Tidak ketinggalan, salah satu juadah pencuci mulut yang menjadi idaman semua adalah Hotteok yang berada dalam kategori ala-ala pancake.
Tapi, takkan nak ke Korea baru boleh merasa keenakan juadah ini kan? Jangan risau, ini adalah resepi Hotteok dimana anda boleh buat di rumah sahaja.

Resepi Hotteok Mr.Melting Style

Bahan-bahan
2 Cawan Tepung Gandum

1 Cawan Air suam

1 Sudu Minyak Sayuran
1 Sudu Gula
1 Sudu Garam
2 Sudu Mauripan
Cara-cara

1. Campurkan semua bahan macam nak buat roti tu. Dan biarkan sejam.

2. Inti dalam kacang Walnut dihancurkan campur bersama Brown Sugar dan Bijan..

3. Sedia untuk digoreng

Selamat mencuba! Makan panas-panas pun sedap.
Sumber: Muhamad Khairul


Resepi Ikan Bakar Diet Tanpa Minyak,Tetap ‘Juicy’ & Tak Kering

Kehidupan dan pemakanan yang sihat adalah amalan yang penting dan bagus untuk diri kita. Setiap insan pasti mahukan berat badan ideal supaya boleh tampil dengan lebih yakin. Kesihatan yang bagus juga mampu memberikan mood positif dalam diri seseorang.
Namun, sudah di’patri’ di minda tentang makanan diet ini bosan dan tidak mengiurkan. Salah! Setiap makanan mempunyai kalori tersendiri dan anda tetap masih boleh membuat makanan sedap tetapi dalam kalori yang ditetapkan. Jadi, mari kami kongsikan resepi ikan bakar ‘juicy’ untuk anda yang sedang diet!

Baca juga: 4 Menu Diet Sedap Tanpa Perlu Berlapar, ‘Confirm’ Diet Tak Kelaut
IKAN BAKAR JUICY, PUAS HATI MAKAN!
Perkongsian gadis yang dikenali sebagai Cik Niss di laman TikTok itu telah menarik minat orang ramai dengan resepi yang diberikan. Nampak sedap, terliurnya!

https://media.siraplimau.com/2021/08/v0f025gc0000c4g7k3bc77ubbiscqucg.mp4
Bahan-bahan diperlukan:
– Ikan

– Cili kering (dikisar)
– Sos tiram
– Serbuk lada hitam
– Madu asli
– Mushroom seasoning
Cara-cara:
– Campurkan kesemua bahan diatas dan lumurkan kedua-dua belah bahagian ikan.

– Balut ikan menggunakan daun pisang dan bakar selama 15 minit setiap bahagian depan dan belakang.

– Sedia untuk dihidangkan.

Selamat mencuba. Yang tak diet pun boleh makan. Walaupun tak guna minyak tetapi tetap ‘juicy’ dan tak kering. Makan dengan nasi panas. Sedapnya!
Sumber: TikTok Cik Niss


Asyik Buat Cencaru Sumbat Je? Cuba Pula Resepi Cencaru Rebus Bersama Sos Pencicah Special

Selalu kalau pergi ke pasar, ikan cencaru adalah antara ikan yang menjadi pilihan. Memang sedap bila digoreng dan dibuat cencaru sumbat, menu berasakan ikan ini sahaja boleh membuatkan anda makan nasi sampai bertambah-tambah. Tetapi, pernah tak anda mencuba resepi ikan cencaru yang direbus dan dicicah bersama sos istimewa? Mesti tak pernah kan?
Oleh itu, terapat satu perkongsian viral di laman Facebook dimana wanita berbangsa Cina ini berkongsikan resepi iakn cencaru rebus bersama sos cicah istimewa homemade. Resepi ini dikongsikan untuk rakan-rakannya yang beragama Islam supaya dapat dijadikan menu berbuka atau sahur nanti.

RESEPI IKAN CENCARU REBUS RESEPI RAMADHAN
Biasanya ikan cencaru masak cara sambal sumbat, tapi hari ini Amoijamu kongsikan resepi yang berlainan sedikit ya. Kita buat cara rebus. Kebetulan beli ikan cencaru yang segar bugar, maka saya dinasihatkan penjual ikan untuk merebus untuk menikmati dagingnya yang segar, lembut, manis, dan harum. Sedap kan… jom kita lihat video cara penyediaannya. Oh ye, saya akan kongsikan juga cara untuk mengeluarkan bisa dari bahagian ekor ikan cencaru didalam video juga.
Ikan Cencaru Rebus :

3 Ekor Ikan Cencaru
Saiz tapak Halia dibersihkan dan dihiris kepingan
Air untuk rebus
Sos Cicah :

4 sudu besar makan Sos Kicap Cair
4 sudu kecil teh Gula
4 biji Limau Kasturi diambil jus
4 biji Bawang Merah Kecil dihiris
4 tangkai Cili Padi dihiris
Cara penyediaan Ikan Cencaru Rebus :

1. Siangkan ikan. Keluarkan insang dan organ dalaman.
2. Cuci bersih dengan garam.
3. Keluarkan bisa ikan dari ekornya. Kerat ekornya tapi jangan sampai putus. Pusingkan ekornya sehingga longgar . Pegang erat badan dan tarik bahagian ekor yang longgar.
4. Isikan separuh periuk dengan air dan masukkan hirisan halia. Panaskan air sehingga mendidih.
5. Masukkan ikan kedalam air mendidih dan tutup periuk.
6. Biar masak 6 ke 8 minit sehingga mata bertukar putih. Boleh keluarkan. Hidangkan bersama kuah cicah.

Cara penyediaan sos cicah :
Gaulkan bawang merah dan cili.
Tambah gula . Gaul rata.
Akhir sekali masukkan kicap dan jus limau kasturi.

Siap!
Sumber: Amanda Tan


Resepi Ikan Rebus Air Asam Yang Buat Kecur Air Liur! Simple Je Nak Buat

Pernah tak makan ikan rebus air asam?
Rugi kalau tak pernah makan tau sebab menu ni memang sedap dan mudah sangat nak buat.

Ikan rebus air asam ini juga menjadi menu jualan bagi Puan Nurul Hawa Nadila Sari
Di sini kami ibgin kongsikan resepinya.

Jom tengok!

Resepi Ikan Rebus Air Asam Yang Sangat Simple & Sedap
Bahan-bahan

ikan kembung / pelaling
bawang merah besar – dihiris
cili padi – dihiris
cili besar merah – dipotong
belacan – dibakar & ditenyeh
tomato – dipotong dadu
asam pes asam jawa
limau kasturi
garam & gula

Cara-cara
1. Rebus Ikan
Mula-mula rebus ikan dengan asam keping, bersama dengan secubit garam dan sedikit air.
Biarkan ikan mendidih dan masak.

2. Ketepikan Ikan
Setelah masak, angkat ikan dan ketepikan.
Buangkan asam keping yang telah direbus tadi.
3. Bancuh Air Rebusan Dengan Bahan-bahan Lain
Bancuh air rebusan dengan bahan yang telah dihiris.
Boleh tambah air lagj jika inginkan kuah yang lebih.
Masukkan sekali bahan yang dipotong dadu dan dihiris tadi iaitu tomato, cili merah, cili padi dan bawang besar.

4. Masukkan Pes Asam Jawa & Perahan Limau
Seterusnya masukkan pes asam jawa dan perahkan 2 biji limau kasturi.
5. Perasakan
Kemudian masukkan belacan dan bubuh garam serta gula ikut citarasa masing-masing.
Gaulkan sebati.
Sesuaikan rasa dan kepekatan kuah yang diingini.

6. Siramkan Kuah Ke Atas Ikan
Akhir sekali, siramkan kuah ke atas ikan rebus tadi.
Dah siap bolehlah hidangkan dengan nasi panas.
Menu nilah yang jadi menu jualan saya, jadi saya bungkuskan begini.

Mudah & Sedap!
Dah siap dah pun resepi ikan rebus air asam kita.
Wah, nampak sedap kan? Kecur air liur…
Nak buat tu pun memang mudah sangat.
Lepas ni bolehlah cuba dekat rumah ya.
Makan dengan nasi putih pun dah sedap dah. Bertambah-tambah nasi dibuatnya walaupun cuma dengan lauk simple ni.
Selamat mencuba!

*Resepi ikan rebus air asam ini dikongsikan oleh Puan Nurul Hawa Nadila Sari menerusi Facebook. Ia telah disunting dan diterbitkan semula dengan kebenaran. Untuk maklumat lanjut tentang resepi atau sebarang pertanyaan tentang resepi, sila rujuk posting asal beliau di SINI.


Resepi Sambal Ikan Sengelo Masin Dari Sarawak, Tahan Lama Boleh Makan Bila-Bila Saja!

Hidangan sambal ikan sengelo masin ini merupakan resepi ibu mertua Puan Irah Era yang berasal dari Negeri Sarawak. Sambal bila ‘dikahwinkan’ dengan ulam dan nasi panas sudah pasti tak henti makan. Ini juga merupakan rutin kegemaran suaminya.
Malah, sambal ini juga boleh tahan lama sekiranya disimpan di dalam bekas yang bertutup. Rasa nak makan, bila-bila saja boleh ambil! Jom cuba resepi di bawah.

Baca juga: Resepi Apam Gula Hangus, Cuma Kukus 10 Minit Dalam Kuali Saja!
SAMBAL IKAN SENGELO MASIN, SEDAP TERANGKAT!

Restocking sambal.

Husband saya ni kalau ada ulam, mesti wajib kena ada sambal. So kita ikut je lah seleranya. Orang tua tua dulu cakap, nak pikat suami kena ikat perut dia dengan masakan kegemarannya.
Saya ambil resepi mak mertua dari Sarawak. Tumbuk-tumbuk, simpan dalam bekas. Tahan lama. Nak makan, ambil saja.
RESEPI SAMBAL IKAN SENGELO MASIN

BAHAN-BAHAN:

Ikan sengelo masin
Cili (letak ikut kepedasan)
Gula
Ajinomoto sikit (saya tak letak)

CARA MEMBUATNYA:

1. Goreng dulu ikan sengelo masin.
2. Tumbuk ikan sengelo masin bersama cili dan gula (ikut rasa tekak nak letak pedas, manis dan masin secara seimbang).

Siappp! untuk dimakan bersama nasi panas.
Sumber: Facebook Irah Erah via Masak Apa Hari Ni..(MAHN)


Resepi Ikan Siakap Steam, Memori ‘Air Tangan Ibu’ Yang Dirindukan

Hebatnya ‘air tangan seorang ibu’, tiada siapa dapat menandinginya walaupun seorang chef bertaraf 5 bintang. Sesedap mana masakan itu, namun hasil air tangan ibu ada satu rasa yang ‘istimewa’ sehinggakan dapat menambat hati keluarganya sendiri.
Sebagaimana perkongsian resepi ikan siakap steam oleh Puan Siti Hajar Mohd Fauzi daripada arwah ibunya. Terlalu banyak memori menikmati hasil masakan ibu yang sedap dan dirindui ini telah diceritakannya.

Semoga pahala berkongsi resepi ini dapat mengalir ke arwah ibunya, Hajah Noriah bt Salikan. Al-Fatihah.
Baca juga: Resepi Sos Shell Out Untuk Makan Ramai, ‘Adjust’ Untuk Sorang Pun Boleh!

RESEPI IKAN SIAKAP STEAM, MEMORI ‘AIR TANGAN IBU’ YANG DIRINDUKAN

MENGIMBAU MEMORI BERKASIH BERSAMA IBU & ADIK-BERADIK
“Assalamualaikum…maaak..”
Tanpa membuka stokin yang ku pakai aku terus berlalu ke dapur. Terlihat badannya yang membelakangiku sedang mengacau kuah tomyam.
“Wah sedapnya! Mak, masak tomyam.”
“Cuba rasa kak.” Aku menghirup senduk yang dihulur sambil menunjuk ibu jari tanda aku memuji masakannya. Terlihat raut wajahnya yang puas walaupun keletihan.
Dalam tudung saji telah terhidang sotong goreng tepung dan siakap steam. Aku menjamah sotong goreng tepung yang rangup. Mak menyuakan kuah tomyam kaki ayam yang telah diisi ke dalam mangkuk kecil untuk aku hirup.
Kebiasaan yang sering dia lakukan. Suka melihat aku beria makan masakannya.
“Eh mak belum goreng telur dadar. Akim mesti nak telur dadar.” Aku mengeluh, “Tak payahlah mak kan dah banyak lauk ni.”
Gambar hiasan: TheRealUmmi.com
Serentak kedengaran bunyi motor adikku. Laju langkahnya dari tingkat rumah bahagian atas dan terus belalu ke dapur. Dia membasuh tangan dan terus menceduk nasi utk dimakan.
“Eh, mak tak goreng telur dadar ke?” Aku berkerut menjeling. Mak sudah menenggek kuali. “Takpe mak, biar kita yang goreng.”
Cepat saja suara tu menyampuk, “Eh taknak-taknak. Aku nak mak yang goreng. Kau goreng tak sedap.” Sambil ketawa mengusik dia menyuap nasi mengajuk muka ku.
“Ikan ni boleh makan semua ke mak?” Aku menjegilkn mata ke arahnya. Takkan dia boleh habiskan seekor siakap. “Makan dik, mak dah simpankan bahagian Amim.” Tidak lupa dia dengan anak sulungnya.
Kami makan dan melihat dia merenung ke arah kami dengan tersenyum. “Mak tak makan ke?” Memang jarang dia makan terus selepas memasak.
“Mak dah kenyang tengok anak-anak mak makan. Sedap tak dik?” Sengih melihat anak bongsunya makan tanpa menoleh kiri kanan. “Mestilah sedap. Mak buka restoran harini.” Akim berseloroh.
AL-FATIHAH BUAT ARWAH…
Kenangan, seakan terbayang senyumnya di birai mata melihat kami pulang untuk makan masakannya.
Al-Fatihah untuk arwah bonda saya Hajah Noriah bt Salikan. Semoga rohnya dicucuri rahmat.
Saya kongsikan resepi ikan siakap steam air tangan ibu saya. Semoga bermanfaat untuk semua dan menjadi pahala yang tidak henti mengalir untuknya di alam sana.
RESEPI IKAN SIAKAP STEAM:

PENYEDIAAN IKAN!
Sapu ikan siakap dengan sedikit minyak dan garam.
PENYEDIAAN KUAH:
1. Hiris serai, hiris bunga kantan, hiris daun limau purut, hiris halia, hiris bawang putih, hiris cili padi ikut nak pedas mana.
2. Tumbuk cili padi merah dengan ikan bilis.
3. Masukkan semua bahan tumbuk dengan bahan hiris dalam mangkuk, letak air limau, tepung jagung, garam, gula, aji, kiub ikan bilis suku.
4. Tambah air untuk kuah dan kacau.
5. Tuang kuah ke dalam pinggan yang telah diletakkan ikan.
6. Kukus dalam 15 minit sehingga ikan masak.
Selamat mencuba!
Sumber: Facebook Siti Hajar Mohd Fauzi via Masak Apa Hari Ni..(MAHN)


Resepi Ikan Tepuk Asam Turun Temurun Nenek, Nampak Hitam Tapi Sedap!

Ikan merupakan sumber protein yang baik untuk diri dan setiap hari pasti ada menu hidangan berasaskan ikan dalam kehidupan seharian kita.
Bagi anda yang inginkan kelainan, apa kata cuba satu resepi turun temurun peninggalan arwah atok iaitu ikan tepuk asam seperti perkongsian pengguna Facebook dikenali Siti Hazneza Abdul Hamid. Nampak pelik tapi sedap hingga menjilat jari!

Baca juga: Buat ‘Hantu Petai’, Ini Cara Simpan Petai Yang Dah Bertahun Supaya Kekal Fresh & Tak Kecut!
RESEPI IKAN TEPUK ASAM TURUN TEMURUN NENEK, HITAM TAPI SEDAP!

“Tok! Awat ikan goreng tok rentung?” terkejut kami tengok ikan hitam legam dalam dulang waktu makan tengah hari masa kecil dulu. Kali pertama Allahyarham Mak Tok masak begitu.

“Ni ikan tepuk asam,” jawab Mak Tok.
Bahan-bahan ikan tepuk asam:

Asam jawa
Garam secukup rasa
Tepung beras/ tepung gamdum + tepung jagung
Sedikit air
Ikan kegemaran

Hari ini saya guna ikan patin. Ikan tepuk asam sedap jika ikan jenis berminyak atau berlemak seperti ikan patin atau ikan salmon. Kedua, sedap juga dengan ikan yang boleh garing rangup selepas goreng seperti ikan selangat yang dikelar-kelar.
– Picit asam jawa dengan air sehingga menjadi pes. Jika guna pes asam jawa yang siap-sedia, boleh tambah air sedikit.

– Gaul ikan dengan pes asam jawa, garam dan tepung. Lebih sedap jika diperap sekejap.

– Goreng dalam minyak panas. Saya sarankan guna kuali kecil dan masukkan minyak sekadar perlu, tambah jika perlu semasa memasak.
Hal ini kerana minyak akan jadi hitam kerana asam jawa. Seperti menggoreng ikan cencaru belah belakang yang telah disumbat sambal. Sayang hendak dibuang minyak banyak-banyak

– Nah! Hitam bukan? Apabila dah rasa, pakat mahu yang paling hitam semua.

Padanan yang sesuai untuk menimbulkan selera makan yang padu. Orang tua mahupun kanak-kanak bahkan mereka yang mahu sesuatu yang baru untuk tunas rasa selepas asyik makan menu yang sama. Jom makan! Bismillah.

Sumber: Facebook Siti Hazneza Abdul Hamid


Jemu Makan Ayam Setiap Hari? Jom Cuba 5 Koleksi Resipi Ikan Ini. ‘Confirm’ Tambah Nasi!

Bulan Ramadhan ini, mesti meja makan penuh dengan pelbagai juadah. Antara menu yang selalu menjadi pilihan adalah ayam. Tetapi, kalau hari-hari makan ayam mestilah akan naik jemu, kan? Apa kata cuba pelbagaikan lauk-pauk atas meja itu dengan mencuba resepi ikan pula pada kali ini?
“Ayam lagi? Ibu, cubalah masak resepi lain pula hari ini.”

Pernah dengar anak anda merungut yang dia sudah jemu dengan ayam? Ini petanda anda perlu cuba menu baharu untuk menarik minat mereka lebih-lebih dalam bulan Ramadhan ini. Dijamin mereka lebih bersemangat menantikan waktu berbuka nanti. Sebenarnya, banyak jenis menu yang boleh anda masak dengan ikan.
Jadi, jom ikuti penulis berkongsi resepi ikan yang boleh anda cuba untuk berbuka dan sahur nanti!

Baca juga: Cara Masak Kuah Ikan 3 Rasa ‘Sebijik’ Macam Di Restoran Thai, Baru Padu!

5 KOLEKSI RESEPI IKAN,  PASTI MAKAN SAMPAI JILAT JARI!

1. Ikan Tenggiri Masak Cuka
Bahan-bahan:

2-3 ketul isi ikan
10 ulas bawang kecil (pilih ulas yang halus)
5 ulas bawang putih
6 biji cili padi
1 sudu biji sawi
Sedikit halia
2 sudu cuka makan
Garam dan gula secukup rasa
Sedikit minyak (untuk tumis)

Cara penyediaan:

Gaulkan ikan terlebih dahulu dengan sedikit kunyit dan garam.
Kemudian goreng ikan tapi jangan sampai garing sangat.
Masukkan sedikit minyak ke dalam periuk. Apabila minyak panas, tumis biji sawi.
Masukkan bawang kecil dan bawang putih.
Masukkan 1/2 cawan air. Kemudian masukkan cuka, garam, gula dan cili padi.
Biar sekejap dan angkat.
Ikan tenggiri masak cuka sedia untuk dihidang!

2. Ikan Masak Kuah Pekat
Bahan-bahan:

1 ekor ikan merah
1 biji bawang besar
2 ulas bawang putih
1 inci halia
Lada hitam biji
Pes asam jawa sesudu kecil
Kicap mudim satu sudu
Bawang besar, cili merah, cili padi hiris
Garam secukup rasa

Cara penyediaan:

Goreng ikan.
Tumbuk bawang besar, bawang putih, halia dan lada hitam biji.
Masukkan minyak dan tumis bahan tumbuk sampai wangi.
Letak air sedikit.
Biar kuah mendidih kemudian masukkan pes asam jawa, garam dan kicap. Kalau tak suka letak kicap, masukkan gula sedikit.
Tutup api. Masukkan bawang besar, cili merah dan cili padi yang dihiris.
Ikan masak kuah pekat siap untuk dihidang!

3. Ikan Percik
Bahan-bahan perap ikan:

5 ekor ikan kembung
2 batang serai*
5 ulas bawang putih*
1 inci halia*
1 1/2 inci kunyit hidup*

Bahan-bahan untuk kuah percik:

5 biji bawang merah saiz syiling 20 sen
2 ulas bawang putih
1/2 hiris nipis halia
Secubit belacan
1/2 sudu besar serbuk ketumbar (disangai dan dikisar halus)

Cara penyediaan ikan:

Basuh ikan dengan bersih dan kelar.
Untuk bahan bertanda ‘*’, hiris nipis dan masukkan dalam tabung pengisar.
Kemudian, tambahkan 3/4 sudu besar garam dan 1 sudu kecil serbuk perasa Hilal.
Kisar hingga lumat.
Lumur rata bahan kisar pada ikan.
Perap selama 20 minit.

Cara penyediaan kuah percik:

Kisar semua bahan sehingga lumat.
Masukkan bahan kisar dalam periuk.
Tambahkan sekali 6 senduk santan segera. (Beli dekat pasar. Pekat asli daripada buah kelapa)
Tambahkan 1 senduk air kosong.
Masuk 1 1/2 sudu besar cili kisar.
Guna ciri kering saiz paling besar. Tak pedas dan warna pun merah cantik.
Letak periuk atas dapur kemudian buka api perlahan.
Perahkan sehiris limau nipis.
Masukkan 2 1/2 sudu besar gula, 1/2 sudu besar garam dan secubit perencah Hilal. (Kuantiti rasa terpulang kepada cita rasa sendiri/masukkan sedikit demi sedikit untuk lebih selamat).
Kacau kuah dengan api sederhana besar dan tutup api setelah kuah berbuih mendidih.
Siap untuk kuah percik lazat tak terkata.

Cara penyediaan ikan percik:

Bakar ikan di atas bara api.
Jangan bakar sehingga kering garing supaya isinya kekal juicy.
Angkat seketika pemanggang ikan.
Lapik pinggan di bawah. Sendukkan kuah percik dan lalukan pada badan ikan depan belakang.
Letak semula pemanggang atas bara api untuk seketika. Balik-balikkan untuk bahagian atas dan bawah.
Ulang dua kali untuk kuantiti kuah melekat lebih tebal.
Ikan percik siap untuk dihidang!

4. Ikan Patin Masak Tempoyak
Bahan-bahan:

Ikan patin
Kunyit hidup
Cili padi
Tempoyak
Garam
Asam keping (kalau tempoyak sudah cukup masam, tak letak pun tak apa)
1 1/2 gelas air
Daun kunyit (potong halus)

Cara penyediaan:

Tumbuk kunyit hidup dengan cili padi sampai lumat.
Masukkan air dalam periuk dan masukkan bahan-bahan tumbuk tadi, biar mendidih. Masukkan tempoyak.
Tunggu sampai mendidih. Kemudian, masukkan ikan.
Kecilkan api, renehkan kuah dan tunggu sampai ikan masak.
Masukkan daun kunyit.
Kalau kuah sudah pekat, tutup api dan siap.
Ikan patin masak tempoyak siap untuk dihidang!

5. Ikan Kukus Sambal Thai
Bahan-bahan:

Ikan siakap (lumur dengan garam kemudian kukus sampai masak)
Bawang merah, halia, bawang putih dicincang halus
Daun limau purut, cili dan bunga kantan (cili dan bunga kantan dihiris halus)
1 sudu sos tiram, 1 sudu sos tomato, 1 sudu sos cili, 1 sudu cili kisar, 1 sudu kicap manis dan sedikit sos ikan
Air perahan limau

Cara penyediaan:

Tumis cili kisar hingga masak.
Kemudian, masukkan bawang merah, bawang putih dan halia. Tumis hingga naik bau.
Kemudian, masukkan sos cili, tomato, tiram, kicap manis dan sos ikan. Kacau hingga naik bau.
Masukkan bunga kantan, cili dan daun limau purut.
Masukkan perasa dan masukkan air kukus ikan tadi dengan air perahan limau.
Jika sambal sudah siap, tuang ke atas ikan.
Ikan kukus sambal thai siap untuk dihidang!

Kini, anda berpeluang menvariasikan juadah anda ketika ramadhan ini. Tiada lagi menu yang sama setiap hari. Selamat Mencuba!
Sumber: Facebook Lubuk Resepi Viral


Resepi Inti Ikan & Kulit Karipap, Air Tangan Orang Kampung Padu!

Karipap merupakan kuih tradisional yang sangat terkenal yang dinikmati bersama oleh pelbagai kaum masyarakat di Malaysia. Tambahan pula, kuih ini amat enak dimakan terus selepas digoreng di dalam minyak yang panas bersama minuman panas di kala sarapan pagi mahupun minum petang.
Kebiasaannya, di dalam karipap mempunyai pelbagai pilihan inti mengikut selera yang anda inginkan. Sama ada inti ayam, kentang mahupun sardin. Justeru itu, kali ini penulis bawakan resepi inti ikan bersama kulit karipap yang dikongsikan oleh Puan Fareeza Lieza.

Baca juga: Resepi Lengkap Nasi Ayam Penyet, Buat Sendiri Lebih Nikmat!
RESEPI AIR TANGAN EMAK JARANG TAK JADI & TAK SEDAP!

Di kampung sis, karipap inti ikan yang famous. Biarlah hidup jauh dari kampung tapi tetap buat makanan kegemaran. Karipap mesti semua orang dah biasa buat cuma sis kongsikan cara buat inti ikan cara arwah mak sis.

RESEPI KARIPAP INTI IKAN!
BAHAN-BAHAN & CARA PENYEDIAAN:

1 kilo ikan sardin (dekat kampung sis panggil ikan selayang).

1. Ikan direbus dengan asam keping dan garam.
2. Dah sejuk, perisikan dan tumbuk.

4 ulas bawang merah tumbuk/hiris.
1 inci halia ditumbuk/hiris halus.
1 sudu teh halba.
1 cawan santan pekat/250ml.
3 biji kentang dipotong dadu.

3. Masukkan dalam kuali semua bahan.
4. Perasakan garam atau gula ikut selera masing-masing tapi arwah mak sis suka inti manis sikit.

5. Masak sampai kentang empuk.
6. Jangan masak terlalu kering ye.
Dah boleh buat karipap resepi kulit sis dah pernah kongsi di group ni.
Edit:- Kalau nak frozen sis masuk oven 160° 8-10 minit, ikut oven masing-masing.
RESEPI KULIT KARIPAP!

BAHAN-BAHAN:
Karipap semua orang biasa buat kan? Sis buat juga karipap inti kentang atau ayam. Sini sis nak kongsi cara buat kulit karipap.
Resepi arwah mak sis dulu meniaga karipap tapi dekat kampung sis famous karipap inti ikan.
BAHAN-BAHAN & CARA PENYEDIAAN:

500 gm tepung gandum.
2 sb gula.
1/2 sk garam.
1/4 cawan minyak panas.

1. Satukan semua bahan di atas lepas tu masukkan

2 sb marjerin.
1 cawan air (sis guna air dari peti sejuk).

2. Air masuk sikit-sikit.
3. Uli sampai doh lembut.
4. Perap sekejap dalam 30 minit barulah boleh canai.
Tapi arwah mak sis ada rahsia katanya nak rangupkn kulit karipap dia masukkan,

1 sb cuka makan.

Cubalah. Resepi inti ikutlah yang biasa sahabat-sahabt buat.
Sumber: Facebook Fareeza Lieza via Masak Apa Hari Ni..(MAHN)


Resepi Jacket Potato Dari UK, Ubi Bakar Yang Kena Dengan ‘Tekak’ Orang Malaysia!

Sekarang ini Malaysia sering dilanda hujan pada setiap hari dan ini bermakna suhu acap kali menjadi sejuk. Secara tak langsung, tekak pun teringin makanan yang panas-panas supaya dapat mengawal suhu badan juga.
Justeru itu, jika anda berkesempatan apa kata cuba resepi jacket potato atau ubi bakar yang dikongsikan oleh Puan Siti Hazneza Abdul Hamid. Difahamkan, makanan ini diterbangkan dari United Kingdom (UK) dan telah diubah menjadi makanan lebih berat dan kelihatan mewah yang bercampur keju, menjadi kegilaan ramai. Jom cuba!

Baca juga: Tips Basuh Pulut Kuning & Kaedah Kukus Beras Pulut, Cantik Kuning Berkilat!
DIKENALI SEBAGAI JACKET POTATO ATAU BAKED POTATO
Gambar: Padanan yang lengkap dan mengenyangkan. Oleh sebab yang hendak makan orang Malaysia, maka dihias dengan sos cili.

Jom kita ke United Kingdom (UK).

Jacket potato atau baked potato ialah makanan jalanan di Britain semasa musim luruh dan musim sejuk. Ubi yang dibakar ialah jenis Russet kerana isinya yang gebu apabila masak dan saiznya yang besar.
Biasanya ubi yang telah dibakar dibelah tengah dan isinya ‘digaru-garu’ (fluffed) sebelum diletakkan kacang panggang atau tuna atasnya. Saya kira apabila sampai ke Amerika, mereka jadikannya lebih berat dan mewah dengan tambahan keju dan sebagainya.
Jika ditanya sayur apa yang dimakan oleh semua kanak-kanak, ubilah jawapannya. Walaupun dalam keluarga sayur-sayuran, ubi berkanji dan kaya dengan karbohidrat. Lebih kurang nasilah maknanya.
Ubi jika dibakar sahaja dikatakan makanan yang sihat. Apabila dibakar dan diletak keju macam ni, saya rasa jatuh kategori ‘sihat’ haha.
Selamat mencuba makanan kegemaran En. Anuar (ubi). Penerangan pada setiap gambar.
Siti Hazneza binti Abdul Hamid.
RESEPI JACKET/BAKED POTATO DARI UK
BAHAN-BAHAN & CARA PENYEDIAANNYA:

Ubi kentang dibersihkan dan dicucuk-cucuk dengan garfu. Kemudian lumur dengan minyak dan garam.

Bakar dalam oven 180°C/ 350°F selama ~1 jam api atas dan bawah.

Siap dibakar.

Guna penyepit untuk pegang ubi kerana sangat panas dan belah dua setiap ubi. Pastikan belah arah lebar supaya nanti ubi yang separuh senang hendak ‘duduk’.

Dengan sudu, korek bahagian tengah ubi dan ambil kesempatan ini untuk susun ubi atas dulang. Pastikan ada isi ditinggalkan ~¼ inci pada kulit ubi.

Begini isi ubi. Ada dua biji ubi yang kurang comel jadi saya guna kesemua isinya.

Pada isi ubi tambah:

1 labu bawang besar saiz kecil – dicincang halus.
1 sudu makan oregano.
1 sudu teh serbuk lada hitam.
1 sudu teh serbuk stok ayam.
3 ulas bawang putih – dicincang halus.

Tambah:

1 biji telur (nampak tak sebelah kiri tu?).
3 sudu makan mayonis.
2 sudu makan cuka.
2 sudu makan marjerin.
2 sudu makan susu suam.

Lecek sehingga halus. Jika hendak nampak hijau dan merah, boleh tambah hirisan daun bawang dan cili benggala merah yang dicincang.

Sudukan kentang lecek ke dalam kulit ubi yang disusun tadi. Letak bumbun.

Lapiskan keju cheddar dan keju sandwich/ mozarella.

Hiris keju. Akan dapat berbelang begini. Kemudian potong memendek pula.

Taburkan keju atas ubi lecek dalam kulit ubi atas dulang tadi.

Bakar kembali dalam oven ~15 minit.
Rasa keju berbeza pada tahap yang berbeza. Jika mahu garing sedikit sehingga ada tompok-tompok perang pun sedap. Begini hanya cair dan meleleh sahaja. Rasanya lebih berkrim.
MENU SAMPINGAN!

Untuk sampingan, saya cuma masak hot dog yang dikelar-kelar. Jika mahu, boleh hiris nipis-nipis dan goreng, kemudian hancurkan dan tabur atas ubi. Rangup!

Begini rupanya. Lebih berselera hendak makan.
Selamat mencuba!
Sumber: Facebook Siti Hazneza Abdul Hamid via Masak Apa Hari Ni..(MAHN)


Resepi Jagung Cawan Lemak Manis Cheese Tanpa Kukus, Meleleh Air Liur!

Selalunya bila kita pergi ke pasar malam atau pasar raya, mesti ada terbau makanan yang harum semerbak berlemak manis. Bila mencari rupanya jagung cawan lemak manis yang dijual. Maka, beratur lah kita nak membelinya.
Sedia maklum, rasanya yang berlemak manis masin itu memang sedap sangat! Tambah sedap bila tengah panas-panas. Sekarang anda tak perlu lagi beratur nak dapatkan kenikmatan ini. Boleh buat sendiri di rumah!

Baca juga: Resepi Premium Royal Thai Buttercake Viral, Rugi Kalau Tak Cuba!
RESEPI JAGUNG CAWAN LEMAK MANIS CHEESE TANPA KUKUS

Resepi ini dikongsikan oleh Aisyah Humaira tetapi resepi jagung cawan lemak manis ini lain sikit daripada yang dijual di pasar malam, kerana bahannya ada cheese dan tak perlu dikukus. Perghhhh, sedap meleleh anda mesti cuba!

Jagung cawan lemak manis ala pasar malam Tanpa Kukus. Zie pakai jagung sweet corn daily fresh rasa segar berbiji dan tak kering
Bahan-bahan:
– 1 Paket jagung frozen jenama Dailly fresh

– 1 tin krimer pekat manis SAJI

– 3 sudu besar marjerin (lebihkan lagi sedap)

– sedikit air dan garam secukup rasa

– cheddar cheese (jika suka)

Cara- cara #dapurpolis:
1. Masukkan jagung dalam kuali dan masuk sedikit air sukatan anggaran setengah dari jagung

2. Tutup kuali dan biarkan hingga jagung empuk/masak. Jika air kering boleh tambah lagi airnya

3. Akhir sekali masuk susu pekat, sukatan mengikut manis yg disukai.

4. Garam dan marjerin secukup rasa.

5. Suka cheese boleh parut cheddar cheese atasnya. Siap!

Sumber: Facebook Aisyah Humaira


Resepi Jalapeno Poppers Ala-Ala Di Amerika, Gabungan Pedas & Cream Cheese!

Siapa pernah makan jalapeno poppers? Kalau anda pertama kali melihat juadah itu, pasti rasa sedikit pelik kerana gabungan cili dan juga cream cheese tetapi sebenarnya gabungan kedua-dua bahan itu sangat sesuai dan enak dimakan.
Kalau anda mahu cuba membuat jalepon poppers, jom cuba resepi yang dikongsi oleh Puan Siti Hazneza Abdul Hamid di laman Facebooknya. Kalau bawa untuk jiran, pasti mereka juga teruja. Mari kita cuba…

Baca juga: Resepi Apam Jepun Gebu, Buat Sendiri Lagi ‘Padu’!
RESEPI JALAPENO POPPERS ALA-ALA DI AMERIKA, GABUNGAN PEDAS & CREAM CHEESE

Siapa makan cili dia rasa pedas. Jalapeno poppers. J tu dibaca bunyi H. Jadi Halapeno poppers. Resepi Mexico yang diasimilasi dengan Amerika.

Pertama kali makan pun di Amerika. Beli empat biji sebab takut-takut. Sekali rasa pergh! Sempat makan sebiji pasal anak dua orang masa itu pun makan seorang sebiji. Mana sebiji lagi? En. Anuar kan ada sekali, beliaulah makan.
Bahan-bahan:

Cili banji/ cili solok lada
Cream cheese pada suhu bilik secukupnya
Telur untuk celupan
Tepung goreng ayam

Cara penyediaan:
1. Biarkan tangkai dan belah tengah tanpa putus.

2. Isi dengan cream cheese. Ada yang tanya bolehkah hendak diperisakan cream cheese tu? Silakan. Tetapi yang saya makan hanya cream cheese. Sederhana tetapi sedap sungguh.

3. Sudah siap diisi. Bersihkan bahagian luar asal tidak terlalu banyak cream cheese. Rugi nanti cair dalam kuali.

4. Saya celup telur dahulu membuatkan saduran kurang lekat. Eloknya golek sedikit dalam tepung sebelum masuk dalam telur supaya ada ‘tapak’ untuk telur melekat pada cili banji.

*Kemudian, celup semula ke dalam telur dan tepung dan goreng dalam minyak yang panas.

Oleh sebab hanya 5 biji, saya goreng serentak. Tiada masalah asalkan kuali tidak terlalu penuh kerana akan buatkan kurang rangup.

Siap. Hati-hati, panas dan pedas. Jom cuba!

Sumber: Facebook Siti Hazneza Abdul Hamid


Resepi Japchae Korea Macam Dalam K-Drama, Sedap!

Setiap kali berkunjung ke restoran makanan Korea, pasti kita tidak lepas dari memesan menu bernama Japchae bukan? Dari segi rupa seolah-olah suhun goreng, menu japchae ini memang popular dan enak dimakan tidak kira masa. Tapi, bila masih belum dine-in sekarang ini, apa kata anda buat sendiri Japchae di rumah dan lebih puas dimakan. Mudah sahaja!
Baca juga: Cara Buat Susu Strawberi Korea Dengan Jeli, Memang Fresh!

Resepi Japchae Korea
Selalu orang keliru Japchae ni suhun ke? Untuk gambaran lebih jelas, sila lihat gambar terakhir. Saya jawab bukan, Japchae ni hidangan yang menggunakan mi kaca (sweet potato glass noodles), secara fizikal lebih kurang suhun tapi dari bahan yang berbeza. Tekstur mi kaca ni lebih kenyal berbanding suhun yang sedikit halus. Boleh rujuk gambar akhir.
Hari ni saya masak Japchae untuk bekal minum petang suami di tempat kerja. Rasa Japchae ni sedap sebab campuran sayur yang banyak. “Kalau saya nak cuba masak Japchae, tapi guna suhun tak boleh ke?” Boleh je, guna resepi yang sama tapi pastikan suhun yang dimasak tidak terlalu kembang. Saya kongsi resepi di setiap gambar ya.

1.Mi kaca yang diambil separuh dari paket, rebus selama 5 minit. Sehingga lembut, angkat dan toskan. Letak tepi. Ini dia mi kaca atau nama lain, Sweet Potato Noodles. Saya beli ni di pasaraya besar (Lotus/Aeon/Shopee pun ada). Harga lebih kurang RM11 tapi boleh guna 3 kali hidangan. Saya letakkan Mi Kaca sebelah Suhun, supaya nampak perbezaan.

2.Campuran sayur mesti mempunyai 5 jenis warna yang pelbagai.

1. Hijau – Sayur pak choi atau bayam, rebus dan toskan.
2. Kuning – Telur ayam dimasak dadar.
3. Jingga – Lobak merah, dihiris memanjang dan sangai di atas kuali dengan secubit garam.
4. Putih – Bawang Holland, dihiris dan disangai.
5. Hitam – Cendawan shitake /kulat hitam / daging perap kicap. Hiris memanjang masak.
Sos hitam:

✓ 3 sb kicap cair/masin
✓ 3 sb kicap pekat
✓ 2 sb sos tiram
✓ 2 sb minyak bijan
✓ 1 sb gula/gula perang
✓ 1 sk garam
3.Campurkan kesemua sekali dan masak di atas kuali sehingga sebati.
4.Tuangkan sos hitam ke atas mi kaca yang direbus tadi. Gaul sebati.

5.Masukkan campuran sayur tadi.

6.Tambah biji bijan yang telah disangai.

7.Japchae yang sudah digaul bersama campuran sayur.

Sumber: Zurina Zulkefli


Resepi Jelly Papaya Viral Paling Senang Nak Buat, Sedap Makan Sejuk-Sejuk!

Kadang-kadang bila datang cuaca panas, mesti tekak rasa nak makan makanan yang sejuk-sejuk sahaja kan? Selain minuman sejuk, tekak rasa juga nak makan pencuci mulut yang diperbuat dari buah-buahan juga. Oleh itu, apa kata anda cuba buat jelly papaya yang bukan sahaja menyejukkan tekak malah makan betik juga boleh membantu melawaskan sistem pencernaan. Jom try!
Baca juga: Resepi Somtam Mangga Style Ibu, Kecur Air Liur Dibuatnya!

RESEPI JELLY PAPAYA, MAKAN SEJUK-SEJUK SEDAP!
Cerita jelly papaya. Pertama kali lihat & jumpa di satu kedai jual cookies di Kempas Johor Bahru (satu row dengan Rest Satay Wak Radol) tahun 2012. Saya beli & ringankan mulut tanya seller cara-cara membuatnya. Selepas tu saya banyak kali buat papaya jelly untuk majlis makan-makan. Beberapa kali demonstrate pada ahli keluarga dan rakan-rakan cara membuatnya. Stop buat almost 3 tahun lepas. Tapi raya tahun 2022 ni dapat buat 3 kali (ada pula yang pm minta resepi). Alhamdulilah. Saya sedekahkan recipe dan cara-cara membuatnya yang simple & senang:
BAHAN-BAHAN

Untuk 2 biji papaya

Belah 2 papaya dah keluarkan biji (rujuk gambar)
Keluarkan isi cara memanjang
Recipe untuk jelly:
1 packet jelly stripe
1 tin susu sejat (evaporated)
Gula 6 sudu
Air 3 cawan
Cara-cara:

1.Didikan air
2.Masukan gula. Gaul sampai gula cair sepenuhnya.
3.Masukkan jelly strip dan biarkan hingga sebati.
4.Masukan susu sejat.
5.Bila sudah mendidih tutup api dan guna penapis masukan ke mangkuk besar.
6.Masukan jelly ke dalam papaya dan susun isi papaya cara memanjang.
7.Sejukan dalam fridge dan sedia untuk di potong & dimakan. Jika simpan dalam fridge boleh tahan satu minggu.

Sumber: Liza Ibrahim


Cara Buat Jem Tart Nanas Homemade, Biskut Jadi Tahan Lama & Tak Hitam!

Sambutan Hari Raya Aidilfitri sudah tentunya bertambah meriah apabila orang ramai bertungkus-lumus menyiapkan pelbagai jenis kuih raya untuk dihidangkan kepada tetamu. Salah satu jenis kuih raya yang paling mendapat sambutan adalah kuih tart nanas yang digemari oleh setiap lapisan umur kerana rasa manis masam jem nanas di dalam kuih tersebut. Jadi, apa kata tahun ini buat sendiri kuih tersebut ikut resepi jem tart nanas homemade ini.
Bila buat jem tart nanas ini secara homemade, kuih bukan sahaja menjadi makin sedap malah kualiti untuk kuih bertahan lebih lama adalah lebih tinggi. Dah berbulan-bulan pun masih rangup dan sedap dimakan lagi!

Baca juga: Kuih Raya Tak Masuk Angin & Tahan Berbulan-Bulan Jika Buat 7 Tips Ini, Masih Fresh!
RESEPI JEM TART NANAS HOMEMADE
1.Dua biji nanas hijau dikupas kulit dan dibuang mata/hidung (ikut negeri masing-masing).

Kenapa nanas hijau? Untuk rasa dan untuk tekstur. Nanas hijau tidak terlalu manis jadi apabila dijadikan jam dan ditambah gula, masih ada rasa masam-masam (tart) nanas dan tidak hanya manis leting. Oleh sebab nanas hijau sedikit keras, apabila diparut dapat mengekalkan bentuk parutan dan tidak hanya menjadi jus.
2.Belah empat untuk memudahkan kerja.

3.Parut halus semua bahagian nanas termasuk pulurnya (bahagian tengah).

4.Nanas yang siap diparut tanpa sebarang air tambahan.

5.Masak nanas yang diparut dalam periuk dan tambah gula secukup rasa. Saya gunakan 1½ cawan gula untuk sebiji nanas saiz sederhana.Masak sehingga kering air. Jika sanggup hendak berdiang di tepi api dan kacau tanpa henti, bolehlah gunakan api sederhana-besar.

Jika hendak buat kerja lain sambil mengacau jem sekali-sekala, gunakan api kecil. Apabila air sudah mula kering, adalah penting untuk kacau selalu dan beri perhatian kerana sekejap sahaja jem boleh hangus.
6.Jam yang baru siap. Jangan cuba-cuba rasa, gula panas sangat bahaya, boleh melecur.

Sejukkan ke suhu bilik sebelum dialihkan ke bekas kedap udara. Tahan bertahun disimpan dalam peti sejuk (bukan tempat beku) asalkan tidak dibuka-tutup atau diceduk dengan sudu yang basah.
Sumber: Siti Hazneza Abdul Hamid


Resepi Jem Tart Nenas Boleh Tahan Hingga Setahun!

Kuih tart nenas merupakan salah satu kuih tradisi masyarakat Melayu yang menjadi kegilaan ramai. Initi jemnya yang mempunyai buah nenas menjadikan ia simbolik kepada kuih ini.
Sekiranya anda merupakan peminat tegar kuih ini dan ingin menikmatinya sepanjang tahun, anda tidak perlu lagi membelinya di pasaran. Hal ini kerana, resepi jem tart nenas kali ini mampu bertahan selama satu tahun seperti dikongsikan oleh Puan Nureen Jalaly.

Baca juga: Resepi Mi Goreng Basah Bungkus Surat Khabar Macam Nenek Buat, Gamit Nostalgia!
JEM TART NENAS BERTAHAN HINGGA SETAHUN

Di sini saya kongsikan cara-cara buat jem tart nenas. Hanya perlukan 1 jam 1/2 untuk membuat inti.

RESEPI JEM TART NENAS
BAHAN-BAHAN:

10 biji nenas dibuang kulit dan matanya
Gula
Perwarna kuning 2 tutup kecil
Bunga cengkih 10 kuntum
Kulit kayu manis 2 batang
Esen vanilla 1tutup kecil
Limau nipis 1 biji

CARA PENYEDIAANNYA:
Gambar hiasan: ResepiCheNom.
1. 10 biji nenas diparut atau disagat. Jangan sampai nabu tengahnya, agak-agak sahaja. Bila dah disagat atau diparut kita guna jari. Kalau dah terasa nabu tengahnya boleh berhenti menyagat. Kalau tak nanti inti yang kita buat tak akan kering dan mengambil masa yang lama untuk memasak.
2. Setelah semua nenas habis disagat, kena tapiskan airnya sehingga kering dan ambil isi nenas tadi disukat pakai mangkuk. 1 mangkuk nenas 1/2 mangkuk gula pasir dan kalau dapat 2 mangkuk 1 mangkuk gula pasir, guna mangkuk yang sama.
3. Selepas itu, masukkan ke dalam kuali isi nenas tadi dan gula. Masukkan perwarna kuning, esen vanilla, bunga cengkih, kulit kayu manis dan bolehlah dibuka apinya. Kacau sehingga kering dan likat (guna api sederhana kecil).
4. Akhir sekali,  setelah tutup api perahkan asam limau nipis. Inti ini boleh tahan setahun masukkan di dalam peti ais.
Sumber: Facebook Nureen Jalaly via Masak Apa Hari Ni..(MAHN)


Resepi Jeruk Betik Boleh Buat Versi Pedas & Tak Pedas, Kecur Liur!

Dah lama rasanya tak makan jeruk betik kan? Kalau dekat belakang rumah tu ada pokok betik dan nampak banyak buahnya dah ranum, cubalah dibuatkan jeruk.
Sedap kalau dijadikan sebagai kudapan sambil tengok drama. Jom cuba buat, ikut resepi di bawah ni!

Baca juga: Ada Beza Rupanya, Ini Resepi Tempe & Ragi Tempe. Senang Je Nak Buat!
RESEPI JERUK BETIK BOLEH BUAT VERSI PEDAS & TAK PEDAS, KECUR LIUR!

Ini cerita semalam. Kalau angin kerajinan datang semua boleh jadi kan.

 Alkisahnya mak cik pergi lah belakang dapur jenguk-jenguk pokok sikit. Dah lama tak belai mereka.
Belek-belek pokok daun limau purut kot ada ulat menyinggah, tengok 3 pokok bendi kot dah keluar bunga, cabut rumput sikit- sikit, gembur-gembur tanah dan bubuh baja.
Dongak kepala nampaklah buah betik. Macam dah tua sebab ada keluar kuning kuning sikit. Kena ambik ni kalau tak nanti jadi rezeki tupailah macam kebiasaannya.
Teringin pula rasa nak buat rojak betik terengganu. Lama sungguh tak makan. Lagi saya nak buat benda lagi kan?
Yesss, kalau buat jeruk sedap jugak ni. Mak cik pun panjatlah, ambik tangga. Dapatlah satu, dua, tiga…empat. Eh sebutir lagi…5 butir buah betik. Jadilah~
Masuk rumah kita pun Google. Cari resepi jeruk betik, mak cik suka dengan resepi Chef Asma Nordin. Maka terhasil lah ini. Alhamdulillah!
Cara buatnya ada dalam gambar tu. Jangan pm mak cik ya… mak cik tak jual.
CARA-CARA MEMBUAT JERUK BETIK SEDAP!
1. KUPAS KULIT BUAH BETIK

Kupas buang kulit dulu betik ni.
2. POTONG BUAH BETIK BERSAIZ SEDERHANA

Potong kecik-kecik macam ni. Jangan nipis sangat, jangan tebal sangat…sedang-sedang gitu. Dapat sebesen.
3. RENDAM DALAM AIR KAPUR

Rendam dengan air kapur dalam 2 jam.

Air kapur ni wajib bagi rangup atau rapuh orang Terengganu kata.
4. BUAH BETK SEDIA UNTUK DITAPIS

Pastu toskan.
5. GAULKAN BAHAN-BAHAN LAIN BERSAMA BETIK SAMPAI SEBATI

Gaul dengan gula + garam + cuka + asam boi + cili api ( kalau suka pedas).
2 VERSI JERUK BETIK MENGIKUT KESUKAAN ANDA!

Sebelah kiri adalah versi pedas, manakala sebelah kanan adalah versi tidak pedas.
DAH SIAP! JANGAN LUPA SIMPAN DALAM PETI AIS SEMALAMAN~

Dapatlah 12 bekas. Bubuh dalam peti ais, biar semalaman. Sedapnya! Yummy~ Kecur air liur.
Sumber: Nor Ahmar Mohd via Masak Apa Hari Ni..(MAHN)


Cara Buat Jeruk Mangga Asam Boi Crunchy Krup Krap. Serius Ketagih!

“Wah, kecur air liur tengok jeruk mangga asam boi ni kat FB. Rasa macam nak order je sebalang…”
Sekarang ni dah macam-macam benda dijual online, termasuklah makanan. Antara yang popular termasuklah jeruk mangga asam boi ni kan?

Memang syok makan jeruk mangga macam ni, boleh ketagih dibuatnya. Kalau nak ikutkan, sebenarnya nak membuatnya tak susah pun. Lagi jimat dan sedap kalau buat sendiri sebab kita boleh adjust ikut citarasa kita.
Apa kata kita cuba resepi jeruk mangga asam boi hasil perkongsian Puan Siti Suhaida Mohd Sani ini. Cukup ringkas dan mudah tapi memang boleh buat ketagih. Rangup pun rangup!

Ini resepinya.

Resepi Jeruk Mangga Asam Boi Rangup & Mudah
Berikut adalah bahan-bahan dan cara membuatnya.
Bahan-bahan

2 biji mangga
1 sudu teh kapur makan
Air gula (lebih kurang 1 cawan gula + 2 @3 cawan air)
Asam boi
Cilipadi ikut suka nak pedas mana

Cara-cara
1. Kupas Mangga
Mula-mula basuh dan buang kulit mangga macam biasa.
Hiris panjang-panjang tapi jangan nipis sangat sebab nanti tak rangup pula.

2. Rendam
Seterusnya kita rendamkan mangga dengan air yang dibancuh dengan 1 sudu teh kapur makan. Biarkan 1 jam.
Tujuan merendam dengan air kapur ni untuk bagi mangga tu rangup.
Kalau yang tak ada kapur dekat rumah boleh gantikan dengan garam kasar segenggam atau cuka.

3. Cuci
Lepas sejam, cuci semula mangga tadi bersih-bersih. Lepas tu toskan dan bolehlah masukkan ke dalam balang.

4. Bubuh Air Gula, Asam Boi & Cili
Kemudian kita bancuh air gula dan tunggu sejuk. Bila dah sejuk baru tuang ke dalam balang bersama asam boi dan cili.

5. Sejukkan Lagi Sedap
Dah siaplah jeruk mangga asam boi crunchy kita. Simpan dalam peti ais semalaman baru sedap makan sejuk-sejuk. Bahan-bahan tadi pun dah bersatu dan lagi kaww rasa jeruk mangga tu.

Senang Sangat!
Haa… Kan ke senang sangat nak buat jeruk mangga asam boi ni. Yang suka pedas, bubuhlah cili tu lebih sikit. Baru power!
Selamat mencuba.
Resepi jeruk mangga asam boi ini dikongsikan oleh Puan Siti Suhaida Mohd Sani menerusi Facebook. Ia telah disunting dan diterbitkan semula dengan kebenaran. Untuk maklumat lanjut boleh follow post asal beliau di SINI.


Resepi Jeruk Mangga Telur Masam Manis Paling Rangup, Kecur Air Liur!

Kalau ada pokok buah mangga di rumah tetapi tak ada idea nak buat apa, cuba resepi jeruk mangga telur masam manis seperti di bawah ini.
Resipi yang dikongsikan ada menggunakan satu bahan utama di mana boleh menambah rasa sedap perapan jeruk tersebut. Memang lain daripada lain!

Baca juga: Resepi Kaswi Pandan Gedik Viral, Lembut & Kenyal Sangat!
RESEPI JERUK MANGGA TELUR MASAM MANIS, SEDAPNYA!
Bahan-bahan:

Buah mangga telur
Garam
Gula
Air aiskrim soda

Cara penyediaan:

1. Potong buah mangga telur dan rendam semalaman dalam air garam.

2. Bila buah dah bertukar warna, basuh supaya tidak terlalu masin.
3. Kalau nak buah manis, boleh rendam dengan air gula selama 2 hingga 3 jam.
4. Kemudian, buat air gula dan biarkan sejuk. Bila dah betul-betul sejuk baru masukkan buah mangga ke dalam air gula tersebut.
5. Campurkan secawan air aiskrim soda untuk lebih sedap dan biarkan satu malam.

Simpan dalam peti ais untuk tahan lebih lama. Makan sejuk-sejuk memang sedap. Kecur air liur!
Selamat mencuba!
Baca juga: Resepi Mi Kicap Homemade Paling Simple, Buat Sendiri Lagi Puas Hati!
Sumber: Facebook Berkebun Di Rumah


Resepi ‘Jeruk’ Segera Versi Lebih Sihat, Tak Sakit Tekak Dah Lepas Ni!

Makanan jeruk ini memang ramai yang menggemarinya kerana diperbuat daripada pelbagai jenis buah-buahan dan sayur-sayuran. Tetapi bila terlalu kerap makan, tekak mula rasa tidak selesa atau sakit dada.
Kini, anda tidak perlu tahan diri lagi kerana ada resepi jeruk sihat yang dikongsikan oleh Puan Ainini Zainal. Jadi, anda sudah tidak perlu berasa khuatir lagi.

Baca juga: Resepi Mac & Cheese Paling Senang, Sebekas Tak Cukup!
RESIPI ‘JERUK’ SEGERA VERSI LEBIH SIHAT, TAK SAKIT TEKAK DAH LEPAS NI!

Ini ‘jeruk’ 12 jam siap yang paling saya suka. Tak payah risau sakit tekak lepas makan, atau sakit dada, effect segera lepas makan bagi mereka yang memang ada allergies.

Disebabkan selalu sakit dada dan batuk lepas makan jeruk beli, saya memang jarang sangat makan kecuali yang buat sendiri. Terbiasa sampai sekarang, sebab memang cukup suka jeruk masam manis ni.
Bila belajar tentang fungsi cuka seperti Cuka Epal sebagai probiotik dan madu sebagai prebiotik, saya suka sangat bila apply ilmu tu dalam penyediaan makanan/minuman. Salah satunya, sebagai ‘jeruk’ ni.
Ya, ia bukan jeruk sebenar pun sebab tak melalui fermentation process pun kan. Cuma guna bahan yang dah melalui proses fermentation iaitu Cuka Epal. Ini hanya jeruk segera.
‘JERUK’ BUAH 12 JAM AININI ZAINAL
BAHAN-BAHANNYA:
1. JAMBU BATU

1 Jambu Batu, dicuci, dipotong.
Bijinya tak perlu buang, ya. Ia BUKAN punca appendiks. Let’s learn, unlearn and relearn.

2. NENAS

1 biji nenas, dikupas, dipotong, diambil empulur sekali.
Bahagian empulurlah paling banyak khasiat Bromelain yang bagus untuk badan. Tapi ramai suka buang. Yes, learn, unlearn and relearn.

3. CUKA EPAL

5 sudu besar Cuka Epal.
Kaya probiotik. Jika nak dapatkan, cari yang berkeladak. Bukan yang jernih.

4. MADU

3, 4 sudu besar madu.
Madu adalah prebiotik yang amat kaya antibacterial, antivirus, antiinflammatory properties.

5. GARAM HIMALAYA

½ sudu teh Garam Himalaya.
Garam Himalaya kaya mineral, berbanding Garam Putih.

PENYEDIAANNYA:
1. Gaul semuanya dan simpan dalam balang kaca. Elakkan balang plastik kerana cuka epal berasid, boleh bertindak balas dengan plastik.
2. Simpan balang dalam peti sejuk semalaman. Esok boleh makan.
Airnya boleh dicampur dengan air kosong. Jadikan minuman sihat, berperisa jambu batu & nanas, manis, masam, masin ala ala Asam Boi.
Jeruk kaya prebiotik, probiotik, vitamin C, antivirus, antibakteria, antiradang.
Memang cuka dan madu saya guna tak banyak sebab nanti air dari buah juga akan keluar. Ini gambar selepas 12 jam. Tapi boleh adjust ikut suka kita, ya.
Sukatan pun boleh buat ikut suka. Buah jenis lain yang lambat serap cecair, boleh biarkan 24-48 jam. Asalkan dalam peti ais

Semoga bermanfaat, tau. Jaga kesihatan, semua.
Sumber: Facebook Ainini Zainal via Masak Apa Hari Ni..(MAHN)


Resepi ‘Kacang Cinta Ketagih Viral’, Sekali Kunyah Memang Tak Boleh Berhenti

Sambil-sambil tengok tv lebih syok kalau ada kudap-kudap untuk dibuat kunyah. Lebih-lebih lagi bila tengah layan movie bersama keluarga, memang ralit. Jadi, wanita ini telah kongsi resepi kacang cinta ketagih yang memang sesuai untuk jadikan snek kunyah. Bukan itu saja, boleh buat stok untuk makan sendiri di rumah atau boleh juga untuk jana pendapatan. Mesti laku keras dan kejap je habis!
RESEPI KACANG CINTA KETAGIH

Kacang cinta ketagih resepi turun temurun. Assalamualaikum..Atas permintaan ramai Kak Ah tunjuk satu per satu. Setiap gambar ada cara-caranya.. Jadi mudah kerja kan.. Kak Ah harap jelas untuk sahabat-sahabat Kak Ah buat nanti.. Saya halal dunia akhirat resepi ni.. Jom sama-sama jana pendapatan bersama resepi yang saya kongsi.
BAHAN-BAHAN

Kacang tanah 1 KG

Gula 2 cawan
Garam 2 sudu besar
Serbuk cabai ikut kesukaan masing-masing
Telur ayam 2 biji
Tepung gandum untuk digaul
CARA-CARA

Kisar kering bahan-bahan gula, garam dan serbuk cabai.

Selepas dikisar, masukkan telur dan gaul

Hasil bahan yg digaul bersama telur..

Masukkan kacang yang tak dibuang kulit..Kacang tak perlu dibasuh, kadang-kadang dalam kacang tu ada batu… kecil-kecil… dan sampah-sampah…kalau basuh nanti tak garing..

Gaul sebati sehingga jadi macam ni..

Masukkan kacang yang bersalut bahan-bahan tadi didalam tepung… dan gaul sampai lekat tepung di kacang..

Salut kacang-kacang tu sampai jadi macam ni…

Panaskan minyak untuk menggoreng..

Goreng sampai meletup-letup tanda dah masak.. dan sejat di atas penyejat untuk turunkan lebihan minyak..

Taaaadaaaaaa dah siap.
Sumber: Shazirah Omar


Resepi Kacang Goreng Crispy, Kudap-Kudap ‘Express’ Raya

Kuih raya tak sempat buat dan tak ada mood nak buat? Jangan risau, juadah kudapan di Hari Raya tetap kena ada tapi tak susah pun untuk dibuat sebenarnya. Anda boleh cuba buat kacang goreng crispy spicy untuk kudap-kudapan di Hari Raya kali ini. Kebetulan kita perlu kekal berada di rumah jika tiada urusan penting, jadi memang akan sepanjang masa kita akan mengunyah sesuatu sambil berehat.
Kacang goreng crispy spicy
3 bahan je.. Semudah ABC, 15 minit je siap boleh telan terus.

3 bahan utama :

-Kacang tanah ( basuh dan keringkan dlu )

-Telur sebiji
-Tepung bestari pedas
1.Gaulkan kacang dengan telur hingga rata. Masukkan tepung sikit demi sikit dan gaul rata

2. Panaskan minyak. Goreng dalam minyak panas, api sederhana

3.Rajin-rajin kacau supaya masak sekata dan tak hangus.

4.Angkat dan toskan minyak. Wajib biarkan sejuk dlu, dan tos minyak supaya rangup

5.Dah sejuk baru makan dan simpan dalam bekas kedap udara

Edit tambahan : boleh tambah sedikit gula kalau nak rasa manis-manis.. Saya memang tak letak sebab nak makan masin-masin pedas… Tepung ni dah masin ye jangan tambah garam dah.
Sumber: Zita Samat